Τάσος Καλούτσας: συνέντευξη στον Ελπιδοφόρο Ιντζέμπελη :: Ραδιόφωνο Άνω Βριλησσίων\nΡαδιόφωνο Άνω Βριλησσίων, Ano Vrilissia Radio > Τάσος Καλούτσας: συνέντευξη στον Ελπιδοφόρο Ιντζέμπελη\nΤάσος Καλούτσας: συνέντευξη στον Ελπιδοφόρο Ιντζέμπελη\nΤάσος Καλούτσας | συνέντευξη\nΟ Τάσος Καλούτσας γεννήθηκε το 1948 στη Θεσσαλονίκη, όπου και ζει. Σπούδασε στη Φιλοσοφική Σχολή του ΑΠΘ κι εργάστηκε ως εκπαιδευτικός στη Μέση Εκπαίδευση. Έχει γράψει έξι συλλογές διηγημάτων και μία μελέτη. Στα γράμματα πρωτοεμφανίστηκε με Το κελεπούρι (Διαγώνιος, 1987) κι ακολούθησαν Το κλαμπ (Διαγώνιος, 1990) και Το καινούριο αμάξι (Νεφέλη, 1995). Για το βιβλίο του Το τραγούδι των σειρήνων (Νεφέλη, 2000) τιμήθηκε με το Κρατικό Βραβείο Διηγήματος, καθώς και με το αντίστοιχο βραβείο του περιοδικού Διαβάζω (2001). Το 2011 τιμήθηκε από το Ίδρυμα Πέτρου Χάρη της Ακαδημίας Αθηνών με το Βραβείο Διηγήματος για τη συλλογή του Η ωραιότερη μέρα της (Μεταίχμιο, 2010). Έχει συνεργαστεί με αξιόλογα λογοτεχνικά περιοδικά και εφημερίδες, ενώ διηγήματά του έχουν μεταφραστεί σε διάφορες ευρωπαϊκές γλώσσες. Η τελευταία συλλογή διηγημάτων του, Υπό το κράτος του τρόμου (Μεταίχμιο, 2018) στάθηκε η αφορμή γι’ αυτή μας τη συζήτηση.\nΕίκοσι τρεις ιστορίες καθημερινότητας γραμμένες σε μικρή φόρμα. Μπορεί η μικρή φόρμα να περιγράψει με ακρίβεια καθημερινές στιγμές της ζωής μας;\nΑνήκω μάλλον σε μια κατηγορία (ή και γενιά) πεζογράφων –και δη διηγηματογράφων– στο έργο των οποίων το λεγόμενο «ιστορικό σύνδρομο» αισθητά απουσιάζει. Προτιμούν να εστιάζουν (μιλώ τώρα κυρίως για τον εαυτό μου) σε θέματα καθημερινά και συνηθισμένα αντί για «σπουδαία» ή να καταγράφουν ιστορίες ασήμαντες, με συχνά επουσιώδεις λεπτομέρειες που αφορούν τον εαυτό τους ή τον –στενό ή ευρύτερο– περίγυρό τους. Για την αιτία αυτής της μεταστροφής του συγγραφικού ενδιαφέροντος, αλλά και την ποιότητα του αισθητικού αποτελέσματος, πιο αρμόδιοι είναι να μιλήσουν οι κριτικοί και οι αναγνώστες. Απλώς να επισημάνω ότι, κατά τη γνώμη μου, η κίνηση αυτή δεν είναι άσχετη και με τον ρόλο του διηγήματος που, όπως λένε, δεν φιλοδοξεί να απεικονίσει τη ζωή στο σύνολό της, όπως το μυθιστόρημα.\nΆνθρωποι, σχέσεις, πράγματα μέσα από μια αφηγηματική ροή. Πώς μπορούν οι ήρωές σας να διατηρήσουν έναν θερμό πυρήνα ονείρου, αντίστασης και καλοσύνης;\nΗ αφήγηση, όπως παρατήρησε εύστοχα ένας κριτικός, «υφαίνεται κλωνί το κλωνί από τα εξωτερικά ερεθίσματα στις εσωτερικές αντιδράσεις». Μ’ ενδιαφέρει η εσωτερικότητα των ηρώων μου, που συνήθως είναι άτομα ευαίσθητα και δοκιμάζονται ψυχικά ή και συντρίβονται στις μυλόπετρες μιας δύσκολης επιβίωσης. Πάντως δεν αποθαρρύνονται, το παλεύουν και κάποτε τα καταφέρνουν, κάνοντας τη δική τους υπέρβαση, να μεταδώσουν ένα αίσθημα αισιοδοξίας.\nΚαι μέσα σε αυτές τις πυκνές αφηγήσεις, βιώνουμε την οδυνηρή οικονομική κατάσταση της χώρας και τη δύσκολη πραγματικότητα. Ποιες είναι οι βαλβίδες αντίστασης σε αυτή τη δίνη;\nΤα διηγήματα στην πλειονότητά τους περιγράφουν δύσκολες καταστάσεις που έχουν επιδεινωθεί λόγω της μακροχρόνιας κρίσης. Μιας κρίσης που ευθύνεται για την περαιτέρω φτωχοποίηση του λαού, την αύξηση της εγκληματικότητας και της βίας, την αλλαγή των συμπεριφορών, τη διάλυση των σχέσεων, τη μοναξιά, τη διάψευση των ονείρων, τον ανθρώπινο πόνο – σωματικό και ψυχικό… Κάποιους από τους ήρωές μου μοιραία η δίνη θα τους παρασύρει. Κάποιοι άλλοι, εντούτοις, δεν χάνουν την αγάπη τους για τις αξίες της ζωής, που αισθάνονται ότι σφύζει δίπλα τους, και αντιστέκονται σθεναρά στην έσχατη απειλή, που είναι πάντα ο θάνατος. Προς τον στόχο αυτό επιστρατεύουν όσα αποθέματα ψυχικών δυνάμεων διαθέτουν.\nΜου άρεσε το διήγημά σας για το παράξενο χόμπι ενός συνταξιούχου πρώην υπαλλήλου, που κρύβει στην ψυχή του ένα φοβερό «μυστικό». Πώς ξεκίνησε η συγγραφή του; Πώς γενικά ξεκινάτε τη συγγραφή ενός διηγήματος;\nΟ «κόκκος σινάπεως» υπήρξε η εικόνα ενός υπερήλικα άντρα σ’ ένα σοκάκι της Άνω Πόλης που καθόταν σε μια πλαστική καρέκλα, δεμένη μ’ έναν σπάγκο από ένα δεντράκι, και η συγκυριακή γνωριμία και συνομιλία μαζί του. Τα υπόλοιπα τα ανέλαβε η φαντασία και η μυθοπλασία. Το διήγημα με παίδεψε όσον αφορά τη σύνθεσή του, αλλά κι επειδή έπρεπε να ξεκαθαρίσω τη στάση μου απέναντι στο θέμα των ειδήσεων που με απασχολούσε από παλιά. Εννοείται ότι όσες αναφέρονται στο κείμενο είναι απόλυτα ακριβείς. Συνήθως φτιάχνω ένα σκαρίφημα με σκοπό αργότερα να το επεξεργαστώ. Πάνω σ’ αυτή τη ραχοκοκαλιά, με αρκετές προσθαφαιρέσεις θα πλαστεί η τελική ιστορία. Άδηλος ο χρόνος που θα συμβεί αυτό. Υπάρχει στη συλλογή μου ένα διήγημα που ο αρχικός καμβάς του είχε σχεδιαστεί πριν από τριάντα χρόνια. Προσαρμόστηκε, βέβαια, στις τωρινές συνθήκες…\nΟι αναμνήσεις από τα εφηβικά σας χρόνια και το τρίπτυχο που σας μάθαιναν να αποφεύγετε: «Ψευτιά, κλεψιά και τσιγάρο». Γιατί η τότε κοινωνία ήταν απαγορευτική και τιμωρητική;\nΓιατί ίσως οι γονείς μας, με περιορισμένες επιστημονικές γνώσεις και ριγμένοι στη βιοπάλη μέσα στο δύσκολο μεταπολεμικό κλίμα της εποχής τους, λειτουργούσαν περισσότερο με το ένστικτο κι έμεναν, όσον αφορά την ανατροφή των παιδιών τους, στα βασικά και τα ηθικοπλαστικά. Κι όταν έβλεπαν πως δεν έβγαινε αποτέλεσμα ή κατέφευγαν στην τιμωρία ή άλλαζαν στάση. Στην ουσία –παιδιά είκοσι χρονών ήταν κι αυτοί– μάθαιναν εμπειρικά τον ρόλο τους πάνω μας.\nΣτο «Όλα εντάξει» γράφετε για τις γυναίκες που εκδίδονται. Οι παλιές γενιές πήγαιναν στους οίκους ανοχής για να γνωρίσουν τον έρωτα. Σήμερα ποια είναι η προσέγγιση του έρωτα από τους νέους;\nΗ πορνεία στις μέρες μας έχει πάρει σύγχρονες μορφές εκμετάλλευσης, μερικές από τις οποίες είναι εφιαλτικές – τράφικινγκ, δουλεμπόριο… Έχει συνδεθεί με τα ναρκωτικά και την ανάλγητη βία κατά των γυναικών – ας σκεφτούμε πως πρόκειται για κορίτσια που είχαν όνειρα και μπλέξανε, κόρες μεταναστών, κ.λπ. Για τον ευαίσθητο έφηβο του διηγήματός μου, από τότε ακόμα, μια πράξη που συντελείται με τους όρους ωμής αγοραπωλησίας καταλήγει σε τραυματική εμπειρία. Ο πραγματικά χαμένος βέβαια είναι άλλος… Οι σημερινοί νέοι, πιστεύω, προσεγγίζουν εντελώς διαφορετικά το ερωτικό θέμα, μιας και οι σχέσεις των φύλων είναι πια απελευθερωμένες, χωρίς τα στερητικά σύνδρομα που ταλαιπωρούσαν τους παλαιότερους. Αλλά κι αυτό ενέχει τους δικούς του, άλλης τάξης, κινδύνους.\nΈνας πρόσφυγας, δυνάμει παλαιστής, χαραμίζεται σ’ ένα επάγγελμα που δεν του αξίζει. Ποιος θα μας μάθει τι πρέπει να κάνουμε και τι μας ενδιαφέρει να κάνουμε για να είμαστε ευτυχισμένοι στη ζωή;\nΑυτό είναι κάτι που εμείς οι ίδιοι πρέπει έγκαιρα να το σκεφτούμε και να το φροντίσουμε. Χρειάζεται να βοηθήσει, βέβαια, λίγο και η τύχη. Για τον πρόσφυγα τα πράγματα είναι πολύ πιο δύσκολα. Η προοπτική να νιώσει ευτυχισμένος είναι μάλλον ανύπαρκτη. Αντίθετα, η αίσθηση ότι είναι αποκομμένος στην ξένη χώρα, η διάψευση την προσδοκιών του και η απογοήτευση, αλλά πρώτα και κύρια η σκληρή ανάγκη να επιβιώσει – όλ’ αυτά μπορούν να τον τσακίσουν.\nΤα διηγήματα είναι ένα είδος της ελληνικής πεζογραφίας με μεγάλη παράδοση. Ποιοι παλιοί διηγηματογράφοι σάς επηρέασαν;\nΓια να προσέλθεις στις πτυχιακές εξετάσεις του Νεοελληνικού Τμήματος της Φιλοσοφικής χρειαζόταν εντατική μελέτη της ελληνικής πεζογραφίας (είχα καθηγητή τον Απόστ. Σαχίνη). Εκεί πρωτογνώρισα τους κλασικούς μας, Παπαδιαμάντη, Βιζυηνό, Καρκαβίτσα, Μητσάκη, Καραγάτση, αλλά και κάποιους νεότερους – είναι μακρύς ο κατάλογος. Μετά το Πανεπιστήμιο ρίχτηκα πιο συστηματικά στην ξένη διηγηματογραφία, χωρίς να χάσω πάλι την επαφή μου με τη σύγχρονη ελληνική παραγωγή.\nΟι εκδότες συνήθως είναι διστακτικοί στην έκδοση διηγημάτων. Πού οφείλεται αυτή η στάση τους;\nΘα σας πω μόνον αυτό: Είχα την τύχη να γνωρίσω έναν εκδότη –τον Γιάννη Δουβίτσα– που χρησιμοποιούσε, όπως μου εξομολογήθηκε μια φορά, τα κεφάλαια από εκδόσεις που του απέφεραν εμπορικό κέρδος, για να τα επενδύσει στην έκδοση βιβλίων (κυρίως διηγηματικές συλλογές) που, παρά την υψηλή ποιοτική τους στάθμη, όπως έκρινε ο ίδιος, έκαναν περιορισμένες πωλήσεις. Πείτε μου αν αυτό δεν είναι συγκινητική ένδειξη έμπρακτης αγάπης και στήριξης προς τον δημιουργό, αλλά και ξεχωριστής συνείδησης ευθύνης απέναντι στο αναγνωστικό κοινό και το κοινωνικό σύνολο…\nΞεκινήσατε τη συγγραφική σας πορεία από τη Διαγώνιο της Θεσσαλονίκης. Τι σας έχει μείνει από εκείνη την εποχή;\nΟ Χριστιανόπουλος, έντιμος και πιστός στις αρχές του, με βοήθησε και με έπεισε να βγάλω τα δυο πρώτα μου βιβλία (Το κελεπούρι, Το κλαμπ) στη Διαγώνιο, αλλά κι εγώ από τη μεριά μου, θέλοντας να μην αθετήσω τον λόγο μου (μάλιστα το θεώρησα τιμή και το έκανα χωρίς δεύτερη σκέψη), ιδίοις αναλώμασιν, αρνήθηκα να τα κυκλοφορήσω από τις Εκδόσεις Νεφέλη του Γιάννη Δουβίτσα, ο οποίος στο μεταξύ μού τα είχε ζητήσει επανειλημμένως. Αδιαφορούσα τότε πλήρως για την πορεία τους στην εκδοτική αγορά, κι ούτε ήξερα τι σήμαινε αυτό. Όταν ωστόσο μια πενταετία αργότερα, μην αντέχοντας άλλο οικονομικά, του παρέδωσα Το καινούριο αμάξι, ο μεν Ντίνος φάνηκε κάπως να πειράχτηκε, ο δε Γιάννης μού είπε: «Να δούμε τώρα τι θα κάνω μ’ εσένα!», γιατί ο κόσμος, αν και είχαν γραφτεί καλές κριτικές, δεν με ήξερε – παρά τις όποιες φιλότιμες προσπάθειες κάποιων εθελοντών φίλων, η Διαγώνιος δεν είχε συστηματική διακίνηση και τα πακέτα με τα βιβλία έμεναν στις αποθήκες. Πρέπει να προσθέσω ότι δεν χαλάσαμε ποτέ τις καρδιές μας με τον Χριστιανόπουλο και πάντα υπήρχε μεταξύ μας αγάπη, σεβασμός και αλληλοεκτίμηση, όπως παραδέχεται κι ο ίδιος σε κάποιο τελευταίο σημείωμά του που μου έστειλε.\nΘέμελης, Αλαβέρας, Βαφόπουλος, Πεντζίκης, Καρέλη. Τι έχει μείνει στη Θεσσαλονίκη από το έργο τους;\nΠράγματι, σήμερα η γενικότερη τάση στην πόλη μας είναι προς μία πιο ευανάγνωστη λογοτεχνία, ενώ κάποιοι απ’ αυτούς που αναφέρετε –εκπρόσωποι της λεγόμενης «εσωτερικής» πεζογραφίας– κατηγορήθηκαν στο παρελθόν για δυσληπτότητα, αφού συνειδητά ακολούθησαν μια τεχνική υποκειμενισμού και αφαίρεσης. Μπορεί λοιπόν να είναι πρόβλημα αν τα βιβλία τους διαβάζονται ή όχι, εντούτοις κανείς δεν είναι σε θέση να αμφισβητήσει την τεράστια και πρωτοπόρα συνεισφορά τους στη λογοτεχνική παράδοση της Θεσσαλονίκης. Άλλωστε, και σήμερα ανιχνεύει κανείς επιδράσεις τους σε έργα κάποιων επιγόνων. Πρόλαβα να γνωρίσω τον Πεντζίκη δι’ αλληλογραφίας, την Καρέλη, που ήταν και γειτόνισσά μου, και ελάχιστα τον Αλαβέρα. Γενικά η στάση τους ήταν φιλική απέναντί μου.\nΥπηρετήσατε αρκετά χρόνια στη Μέση Εκπαίδευση. Πώς πρέπει να διδάσκεται ένας νέος το μάθημα της λογοτεχνίας;\nΜε τον τρόπο που αναφέρει κάπου ο Χρ. Μηλιώνης, ρίχνοντας το μπαλάκι στον δάσκαλο, ο οποίος οφείλει «Να προσεγγίζει το κείμενο με βάση την ιδιοτυπία του και την προσωπική του ευαισθησία…». Και όπως ίσως θα συμπλήρωνε ο Ν.Δ. Τριανταφυλλόπουλος, «Χρειάζεται [ο δάσκαλος] να έχει έρωτα για το κείμενο που διδάσκει!». Στο αξιανάγνωστο χρονικό Διετείς διακοπαί (Εστία, 2014) απαντούν διεξοδικά πάνω στο πώς πραγματώνεται αυτός ο «εκπαιδευτικός έρωτας στη σχολική πράξη» και οι γνωστοί φιλόλογοι Γ.Δ. Παγανός, Λ. Κούσουλας, Κ. Μπαλάσκας, Γ.Α. Παπακωστούλα-Γιανναρά.\nΜ’ ενδιαφέρει η εσωτερικότητα των ηρώων μου, που συνήθως είναι άτομα ευαίσθητα και δοκιμάζονται ψυχικά ή και συντρίβονται στις μυλόπετρες μιας δύσκολης επιβίωσης.\nΈχετε διαγράψει μια μεγάλη πορεία στα ελληνικά γράμματα. Είσαστε ικανοποιημένος από αυτή την πορεία;\nΓια να είμαι ειλικρινής, δεν βλέπω καμιά μεγάλη πορεία. Αντιθέτως, κάνοντας έναν ψυχρό απολογισμό, θ’ αναγνώριζα κάποια σφάλματα που έχω διαπράξει – και, φυσικά, τα πλήρωσα. Για παράδειγμα, κρίνοντας εκ των υστέρων, νομίζω θα ήταν πιο φρόνιμο να πήγαινα εξαρχής στη Νεφέλη κι έτσι δεν θα είχε δημιουργηθεί κι αυτό το χάσμα, η ανισορροπία στο αναγνωστικό κοινό, να διαβάζει τις κριτικές και να μη βρίσκει τα βιβλία μου… Αναρωτιέμαι, πόσοι τάχα έχουν διαβάσει Το κλαμπ; Δεν κατηγορώ κανέναν, ίσα ίσα χρωστώ στη Διαγώνιο τις πρώτες μου χαρές κι ο Ντίνος αξίζει μόνο την αγάπη μας. Έκανε ό,τι περνούσε από το χέρι του, μας βοήθησε να βγούμε από την αφάνεια και νοιαζόταν μόνο για την ποιότητα. Μάλλον εγώ δεν χειρίστηκα σωστά τις καταστάσεις, από απειρία ή αδιαφορία. Επίσης, το μπλέξιμό μου με τις βιβλιοπαρουσιάσεις ήταν σφάλμα και χάσιμο πολύτιμου χρόνου, που ζημίωσε το πρωτογενές έργο μου. Όμως για να μη φανώ εντέλει και αχάριστος, νιώθω ευγνωμοσύνη για τη μερίδα της κριτικής ή και των φίλων συναδέλφων που έσκυψαν με πραγματικό ενδιαφέρον και αγάπη πάνω στο έργο μου. Κι από αυτή την άποψη, ναι, δηλώνω πολύ ικανοποιημένος.\nΤι θα συμβουλεύατε τους νέους που γράφουν;\nΚατ’ αρχάς, να διαβάζουν πολύ. Έπειτα, ας κοιτάξουν να βρουν τον εαυτό τους, δηλαδή την προσωπική τους αλήθεια, που, όπως λέω στο ομώνυμο διήγημα του βιβλίου, εξ ορισμού την αναζητά ένας συγγραφέας σ’ όλη του τη ζωή και, αν είναι γνήσιος, εντέλει θα του αποκαλυφθεί και θα τον λυτρώσει.\n[Φωτό: Τ. Καλούτσας – Γ. Δουβίτσας (1996, Γουλανδρή)]


ΡΟΜΠΟΤ - Σελίδα 6 από 6 - NewsIT\nΕπιτέλους! Ρομπότ που μαγειρεύει και καθαρίζει\nΈφτασε στην αγορά το ρομπότ - σεφ που μαγειρεύει και καθαρίζει πιάτα και κατσαρόλες. Τα όνειρά σας μόλις έγιναν πραγματικότητα.\nΗ ερώτηση που έκανε το ανθρωποειδές ρομπότ Σοφία να “κρασάρει”\nΤο ανθρωπόμορφο ρομπότ Σοφία, βρέθηκε πάλι στο επίκεντρο, αυτή την φορά στο Παγκόσμιο Οικονομικό Φόρουμ, στο Νταβός.\nΡομπότ-στριπτιζέζ σε κλαμπ του Λας Βέγκας [vid]\nΡομπότ, ρομπότ παντού! Την εβδομάδα του Consumer Electronic Show στο Λας Βέγκας, οι ιδιοκτήτες του νυχτερινού κέντρου Sapphire Las Vegas είχαν τη φαεινή ιδέα να φέρουν αεροπορικώς από το Λονδίνο ρομπότ-στριπτιζέζ οι οποίες περιστρέφονταν γύρω από μεταλλικούς στύλους, κατά πώς συνηθίζεται σ' αυτές τις περιπτώσεις, «χορεύοντας» υπό τη μουσική του Τζάστιν Τίμπερλεϊκ. Λευκά ρομπότ, με κάμερες αντί για κεφάλια.\nΣτο Λας Βέγκας χτυπάει η καρδιά της τεχνολογίας – Γκάτζετ για όλα τα γούστα! [pics]\nΗ φωνή -η δική σας και κάθε άλλου χρήστη- καθώς, επίσης, η τεχνητή νοημοσύνη και η «εξυπνάδα» των άψυχων αντικειμένων θα βρίσκονται στο προσκήνιο της «Έκθεσης Καταναλωτικών Ηλεκτρονικών Προϊόντων» (Consumers Electronics Show-CES 2018). Πρόκειται για το μεγαλύτερο στον κόσμο τεχνολογικό «σόου», που αρχίζει στο Λας Βέγκας των ΗΠΑ στις 9 Ιανουαρίου και θα διαρκέσει όλη αυτή την εβδομάδα.\nΧριστουγεννιάτικες ρομποτικές εικόνες του μέλλοντος από φοιτητές του Πανεπιστημίου Δυτικής Μακεδονίας\nΈνα ρομπότ στολίζει το χριστουγεννιάτικο δέντρο και τραγουδάει τα κάλαντα. Σύντομα ίσως θα παρασκευάζει και μελομακάρονα και κουραμπιέδες... Μια εικόνα από το -όχι και τόσο μακρινό- μέλλον προέβαλαν φοιτητές του Πανεπιστημίου Δυτικής Μακεδονίας, μέλη της ομάδας ρομποτικής «Hyperion Robotics».\nΈνα ρομπότ από τη Θεσσαλονίκη κάνει… chat με την Euroleague\nΑπό μια ιδέα που σχεδιάστηκε σε... χαρτοπετσέτα, σε ένα τάπας-μπαρ, έφτασαν στο Final Four της Euroleague, δημιουργώντας ένα chatbot, τον...Dr Hoops, έναν χαρακτήρα δηλαδή τεχνητής νοημοσύνης που απαντούσε στο messenger της διοργάνωσης, σε ιδιαίτερα σύνθετες ερωτήσεις, κάνοντας ολοκληρωμένο διάλογο!\nΓνωρίστε την Emma, το ρομπότ που κάνει μασάζ σαν επαγγελματίας! [vid]\nΘα σας πείραζε αν σας έκανε μασάζ ένα ρομπότ; Η Emma είναι εδώ και έπιασε ήδη δουλειά.\nΕντυπωσιακό: Ρομπότ κάνει εγχείρηση σε σταφύλι\nΤο ρομπότ Ντα Βίντσι κάνει εγχείρηση σε σταφύλι. Δείτε το εντυπωσιακό βίντεο και παρατηρείστε με πόση ακρίβεια τελείται η κάθε λεπτομέρεια.\nΠριν από λίγο καιρό tο Facebook αναγκάστηκε να τερματίσει ένα πείραμα τεχνητής νοημοσύνης καθώς τα δύο ρομπότ που συμμετείχαν σε αυτό, άρχισαν να επικοινωνούν σε μια γλώσσα που δεν καταλάβαινε κανείς άλλος εκτός από αυτά.\nΑπό πίσω είναι μια ξανθιά γυναίκα ντυμένη προκλητικά. Μόλις αρχίσει να κουνιέται και γυρίσει το κεφάλι της συνειδητοποιείς ότι είναι ένα τρομακτικό ρομπότ.\nΣε αυτό το εστιατόριο οι σερβιτόροι είναι… ρομπότ! [pics]\nΣτο εστιατόριο Pizza.com στην πόλη Μουλτάν, στο Πακιστάν, οι σερβιτόροι είναι... ρομπότ!\nΑυτό είναι το “πουλί” διώκτης των… πουλιών [pic]\nΤο διεθνές αεροδρόμιο του Έντμοντον του Καναδά θα γίνει το πρώτο στον κόσμο που, από το τέλος Μαΐου, θα χρησιμοποιήσει ένα ρομποτικό πουλί για να διώχνει καθημερινά τα πραγματικά πουλιά από τον ουρανό του αεροδρομίου, ώστε να μην αποτελούν κίνδυνο για τα αεροπλάνα.\nΑυτό που βλέπετε δεν είναι μωρό – ρομπότ! Δείτε τι απίστευτο κάνει με τα χέρια του [vid]\nΠάει να βάλει τον μωρό του για ύπνο και παρατηρεί ό,τι πιο περίεργο έχουμε δει να κάνει μωρό με τα χέρια του! Δείτε το βίντεο και θα καταλάβετε.\nΤα ρομπότ θα κλέβουν τις θέσεις εργασίας!\nΤα εξελιγμένα ρομπότ έρχονται και αντικαθιστούν τους ανθρώπους στις θέσεις εργασίας τους. Αυτό είναι το αντικείμενο και το συμπέρασμα σειράς μελετών και αναλύσεων που βλέπουν το φως της δημοσιότητας τους τελευταίους μήνες.\nΤο Ευρωκοινοβούλιο θεσπίζει νόμους για τα… ρομπότ!\nΈφτιαξαν ιπτάμενο ρομπότ νυχτερίδα [pic]\nΕρευνητές στις ΗΠΑ δημιούργησαν ένα ρομπότ που μιμείται τη νυχτερίδα στην εμφάνιση και στην κίνηση. Λέγεται, φυσικά, "Bat Bot", ζυγίζει 93 γραμμάρια και μπορεί να κουνά ανεξάρτητα και ασύμμετρα τις φτερούγες του.


ΜΙΑ ΦΟΡΑ ΚΙ ΕΝΑΝ ΚΑΙΡΟ… |\n← Το ελάφι- σύμβολο της Ρόδου\nΠαιχνίδια με τον Μικρό Πρίγκιπα του Εξυπερύ →\nΕισαγωγή: Η συγγραφή του παρακάτω παραμυθιού, που παρουσιάστηκε με τη μορφή θεατρικής παράστασης από νήπια, περιλαμβάνει τα αφηγηματικά κείμενα που δημιούργησαν τα ίδια νήπια στο πλαίσιο μιας εμψυχωτικής, εκπαιδευτικής δραστηριότητας. Σύμφωνα με την εν λόγω δραστηριότητα, στην οποία δώσαμε τον τίτλο Οι Άταχτοι Στίχοι, απομονώνουμε έναν ή δύο στίχους από κάποιο δημοτικό τραγούδι. Ο χαρακτηρισμός «άταχτοι» επιλέγεται, για να προσελκύσει τους μικρούς μαθητές, καθώς η σκανταλιά συνιστά μια από τις βασικότερες ιδιότητες της παιδικής ηλικίας και η προσωποποίηση εμφανίζεται συχνότατα στο λόγο της.\nΜετά την πρώτη ανάγνωση από το δάσκαλο ISBN: 978 – 960 – 88684 – 4 – 1των διαφορετικών στίχων που επιλέγουμε κάθε βδομάδα, επαναλαμβάνουμε τους στίχους αρκετές φορές ομαδικά, κρατώντας το ιαμβικό μέτρο με τα κρουστά όργανα της ορχήστρας του ORFF ή κάνοντας ταυτόχρονα κοινό βηματισμό ή άλλες κινήσεις. Με τη συμβολή της ρυθμικής αγωγής αφενός προσεγγίζουμε τον παραδοσιακό τρόπο χρήσης και διάδοσης των Δημοτικών τραγουδιών, που συνδυάζει λόγο, μουσική και χορό, και αφετέρου διευκολύνουμε την αφομοίωση των στίχων από το σύνολο των μαθητών.\nΣτη συνέχεια, κάθε παιδί επιχειρεί ν’ αφηγηθεί μια διαφορετική, πρωτότυπη ιστορία σε σχέση με τους στίχους αυτούς, απαντώντας σε ερωτήσεις γενικές ή ειδικότερες, που τίθενται από το δάσκαλο. Οι ερωτήσεις αυτές, που κατευθύνουν τα νήπια στη δόμηση των κειμένων τους, αφορούν στο υποκείμενο και το χωροχρονικό πλαίσιο της δράσης του, την αιτιολόγηση της, την αλληλουχία των γεγονότων κ.λπ. Ο αριθμός των ερωτήσεων μειώνεται δε σταδιακά, καθώς αυξάνεται η αφηγηματική ικανότητα των νηπίων (πρόκειται για τη διδακτική αρχή της φθίνουσας καθοδήγησης, που εφαρμόζεται στα κειμενοκεντρικά μοντέλα διδασκαλίας).\nΣε αρκετές περιπτώσεις καταλήγουμε με την παρουσίαση στα παιδιά ολόκληρου του ποιήματος απ’ όπου προέρχονται οι άταχτοι στίχοι, είτε πρόκειται για κάλαντα είτε για κλέφτικο τραγούδι κ.ο.κ., προκειμένου να συνδυαστεί με την επικαιρότητα, για παράδειγμα τις γιορτές των Χριστουγέννων και της Πρωτοχρονιάς ή την επέτειο της 25ης Μαρτίου αντίστοιχα. Οι στίχοι που χρησιμοποιήσαμε προέρχονται στο σύνολο τους από τη συλλογή του Νικολάου Γ. Πολίτη «Εκλογαί από τα τραγούδια του Ελληνικού Λαού». Για τον εντοπισμό τους από τον αναγνώστη μας στο βιβλίο του Πολίτη, κάθε στίχος ακολουθείται από την αρίθμηση της σελίδας όπου θα αναζητηθεί.\nΒασίλισσα: Τι σου συμβαίνει; Τον τελευταίο καιρό σε βλέπω λυπημένο.\nΒασιλιάς: Είμαι σκεφτικός. Ξέρεις πόσο αγαπάω τον τόπο μας.\nΒασίλισσα: Μα πάντα κάνουμε το καλύτερο γι’ αυτόν.\nΒασιλιάς: Όμως τι θα γίνει αν αρρωστήσουμε; Αρχίσαμε να γερνάμε. Ποιος θα κυβερνήσει τότε;\nΒασίλισσα: Εγώ λέω να βρούμε ένα πανέμορφο κορίτσι. Θυμάσαι πώς ήμουνα εγώ όταν ανεβήκαμε στο θρόνο; Όλοι με θαύμαζαν για την ομορφιά μου και γι’ αυτό με αγαπούσαν και με υπάκουαν.\nΒασιλιάς: Εγώ πάλι σκέφτομαι να διαλέξουμε το πιο δυνατό αγόρι. Όλοι θα τον φοβούνται και θα τον ακολουθούν, όπως γίνεται και με μένα.\nΒασίλισσα: Ένα όμορφο κορίτσι αξίζει περισσότερο.\nΒασιλιάς Όχι ! Ένα δυνατό αγόρι είναι ό, τι χρειάζεται για το θρόνο.\nΒασίλισσα: Αντί να μαλώνουμε μεταξύ μας, ας ρωτήσουμε τους σοφούς.\nΒασιλιάς: Πάντα το συμβούλιο των σοφών δίνει την καλύτερη λύση.\nΣοφοσ 1 : Πέστε μας πώς μπορούμε να βοηθήσουμε αυτή τη φορά;\nΒασιλιάς: Θέλουμε να μάθουμε ποιος είναι πιο άξιος να κυβερνήσει\nτον τόπο μετά από μας. Το πιο δυνατό αγόρι;\nΒασίλισσα: Ή το πιο όμορφο κορίτσι;\nΣοφοσ 2: Κι εσείς είστε όμορφοι και δυνατοί, αλλά ρωτάτε εμάς για ν’\nΒασίλισσα: Τι πρέπει να γίνει λοιπόν;\nΣοφοο 3: Για να προοδεύει ο τόπος, χρειάζεται να τον κυβερνάμε με\nκαλοσύνη και εξυπνάδα.\nΒασίλισσα: Κι η ομορφιά δεν χρειάζεται;\nΣοφοσ 1: Η καλοσύνη είναι η πιο λαμπερή, η πιο αληθινή ομορφιά. Φωτίζει τα μάτια και κάνει τα πρόσωπα χαμογελαστά. Κι ούτε χάνεται με τα χρόνια. Ψάξτε για την ομορφιά της ψυχής και θα έχετε κάνει τη σωστότερη εκλογή.\nΒασιλιάς: Ούτε η δύναμη χρειάζεται;\nΣοφοσ 2: Η μεγαλύτερη δύναμη είναι η δύναμη του μυαλού. Αυτή καταφέρνει όσα δεν μπορούν τα πιο δυνατά χέρια και τα πιο δυνατά πόδια όλου του κόσμου. Αν θέλετε λοιπόν έναν αρχηγό πραγματικά δυνατό, πρέπει να διαλέξετε έναν πολύ έξυπνο άνθρωπο.\nΒασιλιάς: Πώς όμως θα βρούμε κάποιον να είναι και καλός και έξυπνος;\nΣοφοσ 3: Και σε αυτό υπάρχει απάντηση. Θα καλέσουμε να διαγωνιστούν όλους τους νέους που νομίζουν ότι μπορούν ν’ αναλάβουν την αρχηγία.\nΒασίλισσα: Και σε τι θα διαγωνιστούν;\nΣοφοσ 3: Θα διαγωνιστούν στις ιστορίες. Θα απαγγείλουμε τους ομορφότερους στίχους από τα τραγούδια του λαού, γιατί ο λαός είναι σοφότερος από μας και τα τραγούδια του είναι σπουδαία.\nΣοφοσ 1: Μ’ αυτούς τους στίχους θα ξυπνάμε τη φαντασία των νέων, για να φτιάξουν μια σχετική ιστορία.\nΣοφοσ 2: Μετά εμείς όλοι μαζί θα κρίνουμε την ψυχή και το μυαλό που κρύβεται μέσα στην ιστορία.\nΣοφοσ 3: Ας ετοιμαστούμε για να δεχθούμε τους υποψήφιους.\nΠροσέρχονται οι υποψήφιοι.\nΣοφός 1: Σας καλωσορίζουμε και σας ευχόμαστε καλή επιτυχία.\nΣοφός 2: Προσπαθήστε να αφηγηθείτε μια πρωτότυπη ιστορία για τους στίχους που ακούτε.\nΣοφοσ 3: «Η στράτα ρόδα γέμισε κι η εκκλησιά το μόσκο κι από το μόσκο τον πολύ οι τοίχοι ραγιστήκαν» (σ.199)\nΥποφήφιος 1: Ένα κοριτσάκι μυρίζει τα λουλουδάκια που έχουν βάλει στην εικόνα του Χριστούλη και κάνει μια ευχή. Να ζωντανέψει ο Χριστούλης, για να τα μυρίσει κι αυτός.\nΣοφοσ 1: «Το καρτεράει ο δάσκαλος με μια χρυσή βεργούλα, το καρτεράει η δασκάλισσα με δυο κλωνάρια μόσκο» (σ.193)\nΥποψήφιος 2: Ο δάσκαλος και η δασκάλα ειδοποιούν το Μικρό Πρίγκιπα (τον ήρωα του βιβλίου του Εξυπερύ), για να πάει στο σχολείο τους. Θέλουν να τον μάθουν να διαβάζει και να γράφει.\nΣοφός 2: «Φύσα βοριά, φύσα θρακιά, για ν’ αγριέψει η λίμνη» (σ.10)\nΥποψήφιος 3: Σ‘ ένα σχολείο διαβάζουν τα παιδιά το μάθημα τους. Στην ώρα του φαγητού έφαγαν όλα τα παιδιά εκτός απ‘ το Μιχάλη. Το μεσημέρι πήγε η μαμά του να τον πάρει. Τον πήγε στο σπίτι, που ήταν δίπλα σε μια λίμνη πολύ αγριεμένη, επειδή φυσούσε αέρας. Κι η μαμά του είπε να κάνουν μια βόλτα με βαρκούλα στη λίμνη. Δεν φοβήθηκαν το κύμα, γιατί ήξεραν πολύ καλά να του ξεφεύγουν. Του Μιχάλη του άρεσε πολύ και είπε στη μαμά να ξαναπάνε κάποια μέρα που δεν θα έχει σχολείο. Κι όταν γύρισαν στο σπίτι, ο Μιχάλης είχε πεινάσει και άδειασε όλο του το πιάτο.\nΣοφός 3: «Ακούω τον άνεμο και ηχά με τα βουνά μαλώνει» (σ.67)\nΥποψήφιος 4: Βλέπω απ‘ το τζάμι ένα βουνό κι ακούω τον άνεμο. Ο άνεμος λέει στο βουνό: «Κάνε στην άκρη». Ενώ το βουνό προσπαθεί γιατί είναι φίλος με τον άνεμο, δεν μπορεί να μετακινηθεί. Συνέχεια ο άνεμος λέει το ίδιο, συνέχεια και το βουνό προσπαθεί αλλά δεν μπορεί με τίποτα. Ο άνεμος θέλει να παραμερίσει το βουνό, για να δει τι υπάρχει από πίσω του. Υπάρχει μια πόλη, που ο άνεμος δεν θα την δει ποτέ. Όμως οι άνθρωποι αυτής της πόλης ανεβαίνουμε στο βουνό, για να παίξουμε με το χιόνι κι εκεί μας βλέπει ο άνεμος. Κι εγώ έχω πάρει μαζί μου στο βουνό ένα καρότο και δυο κουμπιά, για να τα βάλω για μύτη και μάτια στο χιονάνθρωπο που θα φτιάξουμε με τ‘ αδέρφια μου.\nΣοφός 1: «Να ‘χα τα βράχια αδέρφια μου τα δέντρα συγγενάδια, να με κοιμάν οι πέρδικες να με ξυπνάν τ‘ αηδόνια» (σ.31)\nΥποψήφιος 5 : Σ‘ ένα σπίτι στο βουνό ζουν κάποιοι ληστές. Είχαν κλέψει κάτι από έναν καλό άνθρωπο κι αυτός ακολούθησε τα ίχνη τους και τους ανακάλυψε πού βρίσκονται. Οι ληστές τότε τον σκότωσαν, για να μην τους προδώσει. Και το παιδάκι του αργούσε πολύ να πάει σχολείο, γιατί πήγαινε στον τάφο του μπαμπά του κι άναβε το καντήλι. Κι εκεί είδε ένα αηδόνι που του είπε: «Μην ανησυχείς, ο μπαμπάς σου θα ξαναγυρίσει».\nΣοφοσ 2: «Κι ακούω μιας πέρδικας λαλιά, μιας αηδονολαλούσας» (σ.68)\nΥποψήφιος 6: Βλέπω μια πέρδικα που είναι μόνη της στο δάσος και κοιμάται, γιατί έχει νυχτώσει κι είναι κουρασμένη. Είχε πετάξει για πολλή ώρα κι είχε πάει πολύ μακριά. Είχε πάει στο σπίτι ενός κοριτσιού και κελαηδούσε πολύ ωραία αλλά το κοριτσάκι δεν την άκουσε, γιατί είχε πάει στο δάσος της πέρδικας, για να την βρει. Κι όταν γύρισε η πέρδικα στο δάσος, άκουσε τη φωνή του κοριτσιού, που τη φώναζε. Συναντήθηκαν και κανόνισαν να βρεθούν και το άλλο πρωί στο σπίτι του κοριτσιού. Και μετά η πέρδικα κοιμήθηκε στη φωλιά της και το κοριτσάκι στο κρεβάτι του.\nΣοφός 3: «Ποτάμι για λιγόστεψε, ποτάμι γύρνα πίσω» (σ.52)\nΥποψήφιος 7 : Βλέπω το ποτάμι που είναι θυμωμένο. Το έχει θυμώσει ο άνεμος, επειδή φυσάει. Κι είναι πολύ ορμητικό. Εκεί κοντά είναι ένα κοριτσάκι που γυρίζει απ‘ το σχολείο. Το κοριτσάκι δεν ξέρει από τι έχει θυμώσει το ποτάμι κι αναρωτιέται. Προσπάθησε να το ηρεμήσει, τραγουδώντας του χαρούμενα τραγουδάκια. Το ποτάμι ηρέμησε. Κι όταν πήγε στη μαμά του, της είπε: «Πού να στα λέω. Ηρέμησα ένα ποτάμι». Το άλλο μεσημέρι, που γύριζε απ‘ το σχολείο, ρώτησε το ποτάμι αν θέλει να γίνουν φίλοι κι εκείνο είπε «ναι». Το κοριτσάκι του πετούσε μια μπάλα και το ποτάμι την έστελνε πίσω. Έτσι έπαιζαν μαζί κάθε μέρα μετά το σχολείο.\nΣοφοσ 1: «Πέφτουν τα βόλια σαν βροχή και τα βουνά βογγάνε» (σ.55)\nΥποψήφιος 8: Πέφτουν σφαίρες σ’ ένα σπίτι που μένει μια γριούλα. Πυροβολείένας κακός, που θέλει να τη σκοτώσει, γιατί δεν αγαπά τους ανθρώπους. Αποφασίζει ποιο σπίτι θα χτυπήσει, σύμφωνα με τους αριθμούς.\nΧτυπάει δυο σπίτια κάθε μέρα. Κάποτε τον έπιασαν οι αστυνόμοι, αφού\nόμως είχε σκοτώσει τη γριούλα. Τον έβαλαν φυλακή αλλά δραπέτευσε.\nΕίχε λέιζερ στα μάτια και έκοψε τα σίδερα. Σκότωσε τους αστυνόμους,\nάνοιξε τα φτερά του και πέταξε για μια μακρινή ήπειρο. Δεν έχει\nκαταφέρει ποτέ να τον νικήσει κανείς. Αυτός είναι ρομπότ, που το έχει προγραμματίσει μια κακιά γυναίκα. Κάποτε όμως ένας οδηγός που δεν\nέβλεπε καλά, πάτησε με το φορτηγό του και τη γυναίκα και το ρομπότ. Και η αστυνομία του είπε: «Καλά έκανες».\nΣοφός 2: «Κι ακούω τα δέντρα και βογγούν και τις οξιές και τρίζουν» (σ. 50)\nΥποψήφιος 9 : Ένα κοριτσάκι το παίρνει ο αέρας και το πηγαίνει στο δάσος. Εκεί όλα τα δέντρα έχουν βγάλει φρούτα. Το κοριτσάκι σκαρφαλώνει σ’ ένα δέντρο. Έρχεται μια πεταλούδα και το κοριτσάκι θέλει να την πιάσει. Όταν όμως πάει να την πιάσει, αυτή χάνεται. Μετά κατεβαίνει από το δέντρο και τριγυρνά στο δάσος. Βρίσκει στο δρόμο του μια κακιά μάγισσα. Το κοριτσάκι νομίζει ότι είναι η καλή νεράιδα και πηγαίνει κοντά της. Αυτή το παίρνει και το πηγαίνει στο σπίτι της. Κι όπου περνούν, τα δέντρα βογγούν, γιατί τα μαγεύει η μάγισσα. Όμως το κοριτσάκι δεν μπορεί να τ‘ ακούσει. Όταν φτάνει στο σπίτι της μάγισσας, το κοριτσάκι καταλαβαίνει ποια είναι, γιατί βλέπει τα μαγικά της. Κάθε βράδυ η μάγισσα μεταμορφώνεται κι όλα τα ζώα τρέχουν να ξεφύγουν. Κι όταν η μάγισσα αποκοιμιέται, το κοριτσάκι ακολουθεί τα ίχνη που είχαν αφήσει πηγαίνοντας. Μόλις βγαίνει απ‘ το δάσος, ο αέρας το πηγαίνει πίσω στο σπίτι του.\nΣοφός 3: «Κοιμούνται στα δασά κλαριά\nκαι στους παχιούς τους ίσκιους» (σ.39)\nΥποψήφιος 10 : Βλέπω ένα σπίτι που δίπλα του υπάρχει ένα δέντρο. Οι άνθρωποι που μένουν εκεί, αποφασίζουν να πάνε στην παραλία αλλά όταν μπαίνουν στο αμάξι, ξεχνάνε πού ήθελαν να πάνε και πηγαίνουν κάπου αλλού. Ανοίγουν τις ομπρέλες για τον ήλιο, αλλά όταν φεύγουν, τις ξεχνάνε εκεί. Τις βρίσκει κάποιος και τις βγάζει απ’ την άμμο, για να τις πάρει ο αέρας. Κι ο αέρας τις πηγαίνει μέσα στη θάλασσα και τις χαλάνε τα ψάρια. Μόλις αυτοί που έχουν τις ομπρέλες κατάλαβαν ότι τις έχουν ξεχάσει, πηγαίνουν να τις βρουν και δεν βρίσκουν καμιά. Φεύγουν και δεν ξαναπηγαίνουν ποτέ πια στη θάλασσα. Όταν γυρίζουν στο σπίτι, λείπουν όλα τους τα πράγματα, έχουν μπει κλέφτες με σακούλες και το έχουν αδειάσει. Ψάχνουν, αλλά δεν βρίσκουν ποτέ τα πράγματα τους.\nΣοφός 1: «Και στάζουνε τα μάτια μου και τρέχουν μαύρα δάκρυα» (σ.20).\nΥποψήφιος 11: Ο Θεός είναι στην εκκλησία. Είναι πολύς κόσμος εκεί, γιατί κάποιος έχει πεθάνει και γίνεται η κηδεία του. Ο Θεούλης κλαίει για τον πεθαμένο. Οι άνθρωποι που τον βλέπουν, νομίζουν ότι κλαίει, γιατί δεν πήγαν να τον φιλήσουν. Κι έτσι όλοι πηγαίνουν και τον φιλάνε. Μετά την κηδεία ο Θεός πηγαίνει στο σπίτι μιας γιαγιάς, για να μείνει μαζί της. Του αρέσει καλύτερα από την εκκλησία, επειδή βρίσκει φαγητό να τρώει.\nΣοφός 2: «Ο κούκος φέτος δε λαλεί ούτε και θα λαλήσει» (σ.22)\nΥποψήφιος 12: Βλέπω μια γυναίκα που έχει μια καλύβα στη θάλασσα και κοιτάζει τα πουλιά. Είναι κι ένας κούκος μαζί τους, που του αρέσει καλύτερα εκεί απ‘ το βουνό. Και ξαφνικά, μια φορά σταμάτησε να κελαηδάει, γιατί ήρθαν κάποιοι αετοί. Τρόμαξε κι έφυγε πετώντας. Κι οι αετοί τον κυνήγησαν, αλλά τον βοήθησε μια πάπια να σωθεί, που ήταν αόρατη. Όταν ο κούκος κάθισε πάνω της, έγινε κι αυτός αόρατος. Κι η γυναίκα που ήταν εκεί, είδε τον κούκο και την πάπια, που ξαναφάνηκαν όταν οι αετοί είχαν φύγει μακριά.\nΣοφός 3: «Ζεστό ψωμί δεν έφαγα, δεν πλάγιασα σε στρώμα, τον ύπνο δεν εχόρτασα, του ύπνου τη γλυκάδα» (σ.41)\nΥποψήφιος 13: Βλέπω ένα βασίλειο. Ο βασιλιάς κάλεσε ένα πολύ φτωχό άνθρωπο, που δεν είχε καθόλου ψωμί να φάει, να πάει στο παλάτι του, για να φάει τα πάντα. Γιατί ο βασιλιάς ήταν πάρα πολύ καλός. Κι όταν ο άνθρωπος έφαγε, ο βασιλιάς διέθεσε τους φρουρούς του, για να δείξουν στο φτωχό το δωμάτιο που θα τον φιλοξενούσαν στο παλάτι, γιατί αυτός ο φτωχός δεν είχε σπίτι, δεν είχε τίποτα εκτός απ’ τα ρούχα του, που ήταν παλιά. Το πρωί ο βασιλιάς του χάρισε μια στολή ιππότη, σαν αυτήν που φορούσε κι ο ίδιος. Κι ο φτωχός ιππότης, αφού τους ευχαρίστησε, έφυγε απ το παλάτι και πήγε σ’ άλλο βασίλειο, για να τον βοηθήσουν. Σ‘ ένα δάσος θα βρει μια γυναίκα όμορφη και θα παντρευτούν. Και θα γίνει ξυλοκόπος. Θα φτιάξει μόνος του την καλύβα τους και θ‘ ανάβουν φωτιά να ζεσταίνονται.\nΣοφός 1: «βρύσες να δεις και ποταμούς,χώρες, χωριά και δάση» (σ.233)\nΥποψήφιος 14 : Βλέπω ένα ποτάμι όπου κολυμπά ένα κοριτσάκι. Στην όχθη έχει υπέροχα αρωματικά λουλούδια και μέσα στο ποτάμι έχει κέρματα, που τα πετάνε οι άνθρωποι και κάνουν ευχές. Το κοριτσάκι ευχήθηκε να γίνει η πριγκίπισσα του ποταμού κι έγινε. Φορούσε ένα μακρύ φόρεμα με κόκκινα λουλούδια κι ένα στέμμα με διαμάντια και καθόταν σ ένα ξύλινο θρόνο. Έτσι μπορούσε να κάνει πολλές ευχές για τον εαυτό της και για τους άλλους: να ‘χει ένα ραδιόφωνο για ν‘ ακούει μουσική, να ‘χει ένα πύραυλο ν‘ ανεβαίνει στον ουρανό, για να βλέπει το Θεό, και να ‘χει κηρομπογιές, για να τον ζωγραφίζει.\nΣοφός 2: «Το λεν τ‘ αηδόνια στα κλαριά, κι οι πέρδικες στα πλάγια,\nτο λεν οι κούκοι στα ψηλά, ψηλά στα καταρράχια» (σ.239)\nΥποψήφιος 15 : Βλέπω μια πέρδικα στο βουνό που μιλά με τις άλλες πέρδικες, τις φίλες της, για ένα πλοίο, που περνάει στη θάλασσα και μπαίνει στο λιμάνι. Λένε ότι ο καπετάνιος του πλοίου είναι πολύ κακός. Γι’ αυτό, το καράβι του έχει γίνει μαύρο από τη βρωμιά, μέσα κι έξω. Και κανένας άνθρωπος δεν ταξιδεύει μ‘ αυτό το σκουριασμένο πλοίο, γιατί φοβούνται τον καπετάνιο, που είναι κι αυτός μαύρος και τρομαχτικός. Φεύγει απ‘ το λιμάνι χωρίς κανέναν επιβάτη και θα πηγαίνει σ’ ένα τρομαχτικό νησί που ζουν οι φίλοι του καπετάνιου. Και θα μπουν όλοι στο πλοίο, για να γλεντήσουν μαζί. Και μόνο οι πέρδικες θα τους βλέπουν από το βουνό, επειδή είναι πολύ ψηλό.\nΣοφός 3: «βγαίνουν κυράδες την τηρούν από τα παραθύρια» (σ.78)\nΥποψήφιος 16 : Βλέπω ένα αστέρι πολύ λαμπερό. Κι από ένα σπίτι τοκοιτάζουν οι άνθρωποι, γιατί τους αρέσει πολύ. Θα ήθελαν να το πιάσουν με μια σκάλα, για να του δώσουν νερό να πιει, γιατί νομίζουν ότι διψάει. Επειδή δεν μπορούν να φτάσουν τo αστέρι, θα ανέβουν στη σκάλα, και θα κρεμάσουν ένα κουβά νερό στα κλαδιά ενός δέντρου, για να το πιει το αστεράκι. Το αστεράκι θα πέσει μέσα στον κουβά και θα πιει το νερό. Ύστερα θα ξανανέβει στον ουρανό. Κι από τότε το αστέρι, θα πηγαίνει να πίνει νερό κάθε βράδυ, απ‘ τον ίδιο κουβά, που θα τον γεμίζουν και θα τον αφήνουν στην ίδια θέση οι άνθρωποι.\nΣοφός 1: Εγώ δεν μπορώ να ξεχωρίσω καμιά ιστορία. Όλες μου\nΣοφός 2: Το ίδιο συμβαίνει και με μένα. Όλοι οι νέοι του τόπου μας\nείναι καλοί και έξυπνοι. Όλοι μπορούν να τον κυβερνήσουν.\nΒασιλιάς: Και τώρα, τι θα κάνουμε;\nΣοοφός 3: Τώρα δεν έχουμε κανένα λόγο να ανησυχούμε για το μέλλον.\nΈνας τόπος με τόσο έξυπνους και καλούς ανθρώπους, δεν κινδυνεύει.\nΣοφός 1: Όποιος κι αν γίνει αρχηγός, έχει όλα τα προσόντα που\nΣοφοσ 2: Ας τον επιλέξουν οι υπόλοιποι. Σίγουρα θα πάρουν τη\nσωστότερη απόφαση, αφού είναι όλοι και έξυπνοι και καλοί.\nΣοφοσ 3: Ας κάνουμε ένα μεγάλο πανηγύρι, για να το γιορτάσουμε.\nΔημοσιεύθηκε στην Δημιουργική Γραφή, Δημιουργική σκέψη και έκφραση, Διδακτική, Εκπαιδευτικά Προγράμματα, Λογοτεχνία, Ποίηση. Αποθηκεύστε τον μόνιμο σύνδεσμο.


Βεροιώτης: Ξεκινούν οι βόλτες με τα κοινόχρηστα ποδήλατα στη Βέροια\nΞεκινούν οι βόλτες με τα κοινόχρηστα ποδήλατα στη Βέροια\nΈτοιμα προς χρήση σε 4 σταθμούς στο κέντρο της πόλης\nΤοποθετήθηκαν στους τέσσερις σταθμούς στο κέντρο της πόλης τα κοινόχρηστα ποδήλατα του δήμου Βέροιας, έτοιμα προς χρήση από τους πολίτες. Τα 28 ποδήλατα διατίθενται μέσω ενός αυτοποιημένου συστήματος\nμίσθωσης που υπολογίζει τον πραγματικό χρόνο χρήσης των ποδηλάτων και την χρέωση που αντιστοιχεί. Το σύστημα μπορεί να εξυπηρετήσει πολίτες οι οποίοι μπορούν να εγγραφούν ως συνδρομητές και να διαθέτουν ειδική ηλεκτρονική κάρτα για να παραλαμβάνουν ποδήλατα αλλά και περιστασιακούς χρήστες όπου με την χρήση του κινητού τηλεφώνου τους μπορούν να έχουν άμεση πρόσβαση σε ποδήλατα.\nΟι τέσσερις σταθμοί βρίσκονται στην πλατεία Κόρακα, στην πλατεία Ωρολογίου, στην πλατεία Αγίων Αναργύρων και στην πλατεία Ελιάς.\nΓια περισσότερες πληροφορίες, τον τρόπο χρήσης, αναλυτικές οδηγίες και χρεώσεις, μπορείτε να επισκεφθείτε την ιστοσελίδα του δήμου Βέροιας veroia.easybike.gr/el\nστις 9/02/2020 06:40:00 μ.μ.\nΑνώνυμος 2 Σεπτεμβρίου 2020 - 6:30 μ.μ.\nΚαλες βολτες παιδια (μεγαλα και μικρα). Και καλες σούζες, πάντα με κρανος.\nΑνώνυμος 2 Σεπτεμβρίου 2020 - 7:38 μ.μ.\nΑν μείνει ενα απο τους γύφτους, εμενα να μου περάσετε χαλκά στη φτέρνα. Και ξαμοληθείτε για τα περι ρατσισμού και άλλα κουραφέξαλα.\nΑνώνυμος 2 Σεπτεμβρίου 2020 - 8:22 μ.μ.\nΣιγά μην αφήσουν οι Σομαλοί τους υπόλοιπους ...''ενδιαφερόμενους''.\nUnknown 2 Σεπτεμβρίου 2020 - 8:50 μ.μ.\nΤα πιτσιρίκια Ρομά θα κάνουν πάρτυ.Σε δέκα μέρες δεν θα υπάρχουν ούτε τα μισά από τα ποδήλατα\nΑνώνυμος 2 Σεπτεμβρίου 2020 - 9:27 μ.μ.\nΠολύ ωραία προσπάθεια αλλά σε μερικές εβδομάδες δεν θα υπάρχει τίποτα, από τους γιούφτους, από τους λαθρομετανάστες, και από τους γνωστούς μπαχαλάκηδες της πόλης μας.\nΑνώνυμος 2 Σεπτεμβρίου 2020 - 9:48 μ.μ.\nΩω απίστευτη επιτυχία απο τη Δημοτική Αρχή.\nΧωρίς το σχεδιασμό κατάλληλων και ασφαλών ποδηλατοδρόμων τοποθετεί ποδήλατα..\nΚαι μεγάλη προσοχη στα αδέσποτα που θα τρέχουν πίσω απο τους ποδηλάτες!!!!\nΕύγε, εύγε στη Δημοτική Αρχή!\nΚαρφωμένα σανιδια στην Πλατεία Ελιάς αλλά τα ποδήλατα ποδήλατα!\nΒάναυση κακοποίηση της πολης!!\nΑνώνυμος 2 Σεπτεμβρίου 2020 - 10:03 μ.μ.\nΘα πλακωθούν λαθρο με γιουφτους...\nΑνώνυμος 2 Σεπτεμβρίου 2020 - 10:17 μ.μ.\nΤα ποδήλατα μας έλειπαν για να δείξουμε το πολιτιστικό μας επίπεδο, το ότι λίγα μέτρα πιο κάτω ο κόσμος ΚΑΤΟΥΡΑΕΙ πίσω από τους θαμνους γιατί δεν υπάρχουν δημόσιες τουαλέτες δεν ενοχλεί κανένα. Έχουμε ποδήλατα όμως.\nΑνώνυμος 3 Σεπτεμβρίου 2020 - 1:00 π.μ.\nΌποιος προλάβει να κάνει βόλτα πριν τα σηκώσουν οι γύφτοι σίγουρα θα τον φάνε τα σκυλια!\nDemetrios Hadjinicolaou 3 Σεπτεμβρίου 2020 - 2:56 μ.μ.\nΜπά, μπά! Διαφημίζουν κἄτι κοινόχρηστο καί ξέχασαν ν' ἀναφέρουν ἀποστάσεις, γάντια, ἀντισηπτικά, πλύσιμο χεριῶν, μάσκες - φίμωτρα καί τέστ γιά «κρούσματα» κοροϊδοϊοῦ! Πῶς τὤπαθαν;\nΑνώνυμος 3 Σεπτεμβρίου 2020 - 8:54 μ.μ.\nΑπλά ποδήλατα βλέπω κι όχι ηλεκτρικά. Ήθελα να ήξερα με τις ανηφόρες που έχει η Βέροια, πως θα τα χρησιμοποιεί κάποιος που δεν είναι ποδηλάτης.. Να πάρεις ποδήλατο να πας να πληρώσεις ΔΕΗ-ΔΕΥΑΒ να δω πως γυρνάς κέντρο..\nΑνώνυμος 4 Σεπτεμβρίου 2020 - 12:05 π.μ.\nΆμα δεν δεν σε πάρουν στο κυνήγι οι σκύλοι


Βόλβη – VolviPost\nΔημοσιεύτηκε στισ Ιούλιος 20, 2019 Ιούλιος 19, 2019\nΚαλύτερος από κάθε προηγούμενη ημέρα της εβδομάδας που φεύγει θα είναι σήμερα ο καιρός σε όλες τις περιοχές του δήμου Βόλβης. Αναλυτικά: Συνεχίστε την ανάγνωση του “Για θάλασσα! Ο καιρός σήμερα στον δήμο Βόλβης (ΕΙΚΟΝΕΣ)”\nΖεστός! Ο καιρός σήμερα στον δήμο Βόλβης (ΕΙΚΟΝΕΣ)\nΑίθριος θα είναι και σήμερα ο καιρός με θερμοκρασία που σε κάποιες περιοχές του δήμου θα ξεπεράσει τους 30 c . Αναλυτικά: Συνεχίστε την ανάγνωση του “Ζεστός! Ο καιρός σήμερα στον δήμο Βόλβης (ΕΙΚΟΝΕΣ)”\nΔημοσιεύτηκε στισ Ιούλιος 18, 2019 Ιούλιος 17, 2019\nΕπιτέλους 30άρια! Ο καιρός σήμερα στον δήμο Βόλβης (ΕΙΚΟΝΕΣ)\nΣτα κανονικά επίπεδα επανέρχεται σταδιακά η θερμοκρασία σε όλες τις περιοχές του δήμου μετά το πέρασμα του ”Αντίνοου”. Αναλυτικά: Συνεχίστε την ανάγνωση του “Επιτέλους 30άρια! Ο καιρός σήμερα στον δήμο Βόλβης (ΕΙΚΟΝΕΣ)”\nΔημοσιεύτηκε στισ Ιούλιος 17, 2019 Ιούλιος 15, 2019\nΚαλοκαιρινός, από το μεσημέρι. Ο καιρός σήμερα στον δήμο Βόλβης (ΕΙΚΟΝΕΣ)\nΑισθητά βελτιωμένος σε σχέση με χθες θα είναι σήμερα ο καιρός στον δήμο Βόλβης , με τις συννεφιές και τις βροχές να μας απασχολούν μόνο τις πρωινές ώρες. Αναλυτικά: Συνεχίστε την ανάγνωση του “Καλοκαιρινός, από το μεσημέρι. Ο καιρός σήμερα στον δήμο Βόλβης (ΕΙΚΟΝΕΣ)”\nΔημοσιεύτηκε στισ Ιούλιος 16, 2019 Ιούλιος 15, 2019\nΟμπρέλα κι αδιάβροχο! Ο καιρός σήμερα στον δήμο Βόλβης (ΕΙΚΟΝΕΣ)\nΊσως η χειρότερη μέρα του φετινού καλοκαιριού η σημερινή, ειδικά στις παραθαλάσσιες περιοχές του δήμου Βόλβης με χαμηλές θερμοκρασίες και συνεχόμενη βροχή! Αναλυτικά: Συνεχίστε την ανάγνωση του “Ομπρέλα κι αδιάβροχο! Ο καιρός σήμερα στον δήμο Βόλβης (ΕΙΚΟΝΕΣ)”\nΔημοσιεύτηκε στισ Ιούλιος 14, 2019 Ιούλιος 13, 2019\nΠάρτε…ζακέτα! Ο καιρός σήμερα στον δήμο Βόλβης (ΕΙΚΟΝΕΣ)\nΈντονα φθινοπωρινός, με χαμηλή για την εποχή θερμοκρασία, βροχές και καταιγίδες θα είναι σήμερα ο καιρός σε όλες τις περιοχές του δήμου Βόλβης. Αναλυτικά: Συνεχίστε την ανάγνωση του “Πάρτε…ζακέτα! Ο καιρός σήμερα στον δήμο Βόλβης (ΕΙΚΟΝΕΣ)”\nΔημοσιεύτηκε στισ Ιούλιος 13, 2019 Ιούλιος 13, 2019\nΣε καλά επίπεδα η θερμοκρασία όμως συννεφα και κάποιες βροχές η καταιγίδες σε όλες τις περιοχές του δήμου Βόλβης, θα ”αμαυρώσουν” την καλοκαιρινή εικόνα του καιρού. Αναλυτικά: Συνεχίστε την ανάγνωση του “Άστατος! Ο καιρός σήμερα στον δήμο Βόλβης (ΕΙΚΟΝΕΣ)”\nΔημοσιεύτηκε στισ Ιούλιος 12, 2019 Ιούλιος 11, 2019\nΔροσερός! Ο καιρός στον δήμο Βόλβης (ΕΙΚΟΝΕΣ)\nΠέφτει λίγο ακόμα σε σχέση με χθες η θερμοκρασία κι ο καιρός γίνεται σήμερα ακόμα πιο ευχάριστος σε όλες της περιοχές του δήμου Βόλβης . Αναλυτικά Συνεχίστε την ανάγνωση του “Δροσερός! Ο καιρός στον δήμο Βόλβης (ΕΙΚΟΝΕΣ)”\nΔημοσιεύτηκε στισ Ιούλιος 11, 2019 Ιούλιος 10, 2019\nΙδανικός! Ο καιρός σήμερα στον δήμο Βόλβης\nΟύτε καυτός, ούτε κρύος. Απλά ιδανικός, θα είναι σήμερα ο καιρός σε όλες τις περιοχές του δήμου Βόλβης. Αναλυτικά: Συνεχίστε την ανάγνωση του “Ιδανικός! Ο καιρός σήμερα στον δήμο Βόλβης”\nΔημοσιεύτηκε στισ Ιούλιος 10, 2019 Ιούλιος 9, 2019\nΚαλός μέχρι το απόγευμα! Ο καιρός σήμερα στον δήμο Βόλβης (ΕΙΚΟΝΕΣ)\nΚαλός, ζεστός, καλοκαιρινός αλλά μέχρι το απόγευμα θα είναι σήμερα ο καιρός στον δήμο Βόλβης. Από εκεί και μετά γυρνάει σε άστατο, με συννεφιές, βροχές και δυνατούς ανέμους. Αναλυτικά Συνεχίστε την ανάγνωση του “Καλός μέχρι το απόγευμα! Ο καιρός σήμερα στον δήμο Βόλβης (ΕΙΚΟΝΕΣ)”


Irene Trading Post, Centurion - Κριτικές εστιατορίων - TripAdvisor\nΑφρική Νότια Αφρική Γκότενγκ Centurion Εστιατόρια σε Centurion Irene Trading Post\nΝο 124 από 144 στην κατηγορία Εστιατόρια για: Centurion Αφρικάνικη 5 Main Road, Centurion 0157, Νότια Αφρική+27 84 025 4659Ιστότοπος\nΝα εμφανιστούν επίσης ΧάρτηςΔορυφορικός Έχει γίνει παύση των ενημερώσεων χάρτη. Μεγεθύνετε για προβολή ενημερωμένων πληροφοριών. Επαναφορά ζουμ Γίνεται ενημέρωση του χάρτη… Επιστροφή στον χάρτη Επισκόπηση 3,5 5 κριτικέςΕξαιρετικό40%Πολύ καλό20%Μέτριο0%Ανεπαρκές20%Πολύ κακό20%Ώρες εστιατορίου + Προσθήκη ωρώνΚΟΥΖΙΝΕΣ Αφρικάνικη ΒΑΘΜΟΛΟΓΙΕΣ ΕξυπηρέτησηΦαγητόΑξίαΑτμόσφαιραΤΟΠΟΘΕΣΙΑ 5 Main Road, Centurion 0157, Νότια ΑφρικήΌλες οι λεπτομέρειες Βελτίωση αυτής της καταχώρισηςΜπορεί ένας χορτοφάγος να απολαύσει ένα καλό γεύμα σε αυτό το εστιατόριο;Ναι Όχι Άγνωστο Μπορεί ένας χορτοφάγος βίγκαν να απολαύσει ένα καλό γεύμα σε αυτό το εστιατόριο;Ναι Όχι Άγνωστο Αυτό το εστιατόριο είναι αφρικανικό; Ναι Όχι Άγνωστο Αυτό το εστιατόριο είναι καλό για μπραντς;Ναι Όχι Άγνωστο Αυτό το εστιατόριο είναι προσβάσιμο με αναπηρικό αμαξίδιο;Ναι Όχι Άγνωστο Αυτό το εστιατόριο είναι καλό για οικογένειες;Ναι Όχι Άγνωστο Μπορεί κάποιος που δεν τρώει γλουτένη να απολαύσει ένα καλό γεύμα σε αυτό το εστιατόριο;Ναι Όχι Άγνωστο Αυτό το εστιατόριο είναι καλό για πρωινό;Ναι Όχι Άγνωστο Αυτό το εστιατόριο προσφέρει φαγητό σε πακέτο;Ναι Όχι Άγνωστο Αυτό το εστιατόριο προσφέρει δωρεάν Wi-Fi;Ναι Όχι Άγνωστο Ευχαριστούμε για τη βοήθειά σας! Μοιραστείτε άλλη μια εμπειρία πριν φύγετε. Γράψτε μια κριτικήΚριτικές (5)Βαθμολογία ταξιδιωτών Εξαιρετικό2Πολύ καλό1Μέτριο0Ανεπαρκές1Πολύ κακό0Τύπος ταξιδιώτηΟικογένειεςΖευγάριαΜόνος-ηΕπαγγελμ. ταξίδιΦίλοιΠερίοδος του χρόνου Μάρ.-ΜάιοςΙούν.-Αύγ.Σεπ.-Νοέμ.Δεκ.-Φεβ.Γλώσσα Όλες οι γλώσσες Ελληνικά (4)Αγγλικά (5)Γλώσσα Ελληνικά (4)Αγγλικά (5)Δείτε τι λένε οι ταξιδιώτες: Αυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιLinda CCenturion, Νότια Αφρική3Η κριτική γράφτηκε 29 Νοεμβρίου 2015 μέσω κινητής συσκευής MsΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιN68IUtjbΠραιτώρια, Νότια Αφρική22Η κριτική γράφτηκε 28 Απριλίου 2015 Εκδηλώσεις - ένα τοπικό χώρο που είναι ιδανικό για ειδικές εκδηλώσειςΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιVelma SΓιοχάνεσμπουργκ, Νότια Αφρική1610Η κριτική γράφτηκε 23 Αυγούστου 2014 Μια aboslute απόλαυσηΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιTony B23Η κριτική γράφτηκε 26 Απριλίου 2014 μέσω κινητής συσκευής ΜοναδικόΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΕνημέρωση καταχώρισης… Ερωτήσεις & ΑπαντήσειςΛάβετε γρήγορα απαντήσεις από το προσωπικό του Irene Trading Post και από προηγούμενους επισκέπτες.Σημείωση: η ερώτησή σας θα δημοσιευθεί στη σελίδα Ερωτήσεις & Απαντήσεις.Επαλήθευση: Οδηγίες δημοσίευσηςΥποβολή\n5 Main Road, Centurion 0157, Νότια Αφρική Τοποθεσία:


Διαταραχή στρες μετά απο ψυχοτραυματική εμπειρία (ΔΣΜΨΕ) - Ο Δρόμος για την Θεραπεία\nαποσύνδεση και απουσία συναισθηματικής αντίδρασης (φαίνεται σαν να μην έχει επηρεαστεί από το γεγονός).\nελάττωση της αντίληψης του περιβάλλοντος.\nαποπραγματοποίηση και αποπροσωποίηση.\nαδυναμία ανάκλησης μιας σημαντικής πλευράς του τραυματικού γεγονότος (φαίνεται σαν να μην θυμάται ακριβώς τι έχει συμβεί).\nΗ ψυχοθεραπεία είναι σημαντική στους πάσχοντες με ΔΣΜΨΕ και βασίζεται στην θεραπεία "έκθεσης". Η θεραπεία έκθεσης έχει αποδειχθεί ανώτερη από όλες τις άλλες ψυχολογικές μεθόδους με τις οποίες έχει συγκριθεί (D. Nutt & j. Ballenger (2005) Αγχώδεις Διαταραχές, Εκδ. Βαγιονάκη).\nΗ θεραπεία αυτή συνίσταται σε:\nέκθεση σε άτομα, τόπους, πράγματα κ.τ.λ. που θυμίζουν στον πάσχοντα το τραυματικό γεγονός και δεν είναι επικίνδυνα για αυτόν, αλλά του προκαλούν αρνητικά συναισθήματα.\nΦανταστική έκθεση σε αναμνήσεις του τραυματικού γεγονότος (reliving).\nΟ πάσχων μπορεί έτσι να βοηθηθεί να ξεπεράσει το πρόβλημά του γιατί με τις ανωτέρω μεθόδους εκπαιδεύεται να μην συνδέει το παρόν με τα γεγονότα του παρελθόντος. Μαθαίνει πως ότι του θυμίζει το τραυματικό γεγονός δεν μπορεί να προκαλέσει την επανάληψή του στο παρόν ή στο άμεσο μέλλον.\nΠερισσότερα σε αυτή την κατηγορία: « Διαταραχή Πανικού με ή χωρίς Αγοραφοβία\tΦόβος & φοβίες, η σχέση τους με το άγχος »


Τα παιδιά του σήμερα, μπροστά σε έναν υπολογιστή του '70\nΦεβρουάριος 26, 2020, 15:20:22 μμ\nΘέμα: Τα παιδιά του σήμερα, μπροστά σε έναν υπολογιστή του '70 (Αναγνώστηκε 10703 φορές)\n« στις: Ιούλιος 17, 2014, 18:30:19 μμ »\nΤα παιδιά του σήμερα, μπροστά σε έναν υπολογιστή του '70 -Η απόλυτα ξεκαρδιστική συνάντηση\nΚάποτε υπήρξε ένα πολύτιμο εργαλείο που ξεπερνούσε τη φαντασία. Σήμερα όμως, τέσσερις δεκαετίες αργότερα, αποτελεί ένα άχρηστο αντικείμενο. Τουλάχιστον σε αυτό το συμπέρασμα κατέληξαν οι πιτσιρικάδες που ήρθαν αντιμέτωποι με έναν υπολογιστή της δεκαετίας του '70.\nΠρόκειται για το νέο βίντεο της σειράς «Kids React». Αφού οι μπόμπιρες προσπάθησαν σε προηγούμενα επεισόδια να εξοικειωθούν με αντικείμενα που δεν αναγνώριζαν, όπως το walkman, αυτή τη φορά τους έβαλαν μπροστά σε έναν... παλαιολιθικό υπολογιστή, το Apple II. Και εκεί ξεκίνησε μία ξεκαρδιστική προσπάθεια των παιδιών του σήμερα να «συνεννοηθούν» με το δημιούργημα της προϊστορίας της τεχνολογίας.\nΟι απορίες τους έπεφταν «βροχή». Από το πού μπορεί να βάλει κανείς ένα τόσο τεράστιο υπολογιστή αν δεν έχει γραφείο, μέχρι το γιατί κάνει τόσο θόρυβο αυτό το μηχάνημα. Το να το θέσουν σε λειτουργία αποδείχθηκε μία πρόκληση, ενώ οι πιτσιρικάδες έψαχναν το ποντίκι- δεν υπήρχε- και ρωτούσαν πώς μπαίνει κανείς στο διαδίκτυο. Από τις πιο απολαυστικές αντιδράσεις ήταν εκείνη ενός κοριτσιού μόλις άκουσε ότι εκείνη την εποχή δεν υπήρχε ίντερνετ. «Και πώς έκαναν τις εργασίες για το σχολείο;», ρώτησε εμβρόντητη.


COVID-19:ΠΑΝΩ ΑΠΟ 3.000ΤΑ ΚΡΟΥΣΜΑΤΑ ΣΤΗΝ ΕΛΛΑΔΑ ΧΘΕΣ.ΠΡΩΤΗ Η ΑΤΤΙΚΗ ΜΕ 1.383,ΑΚΟΛΟΥΘΕΙ Η ΘΕΣΣΑΛΟΝΙΚΗ ΜΕ 475.Η ΚΑΤΑΝΟΜΗ ΣΤΗ ΧΩΡΑ. – Thessreportage.gr\n15 Απριλίου, 2021 4 Ιουνίου, 2021 Φωτεινή Δόξα\nΤα νέα εργαστηριακά επιβεβαιωμένα κρούσματα της νόσου που καταγράφηκαν τις τελευταίες 24 ώρες είναι3.089, εκ των οποίων12εντοπίστηκαν κατόπιν ελέγχων στις πύλες εισόδου της χώρας. Ο συνολικός αριθμός των κρουσμάτων ανέρχεται σε304.184(ημερήσια μεταβολή +1.0%), εκ των οποίων51.3% άνδρες.1Με βάση τα επιβεβαιωμένα κρούσματα των τελευταίων 7 ημερών, 55θεωρούνται σχετιζόμενα με ταξίδι από το εξωτερικό και 2.410 είναι σχετιζόμενα με ήδη γνωστό κρούσμα.\nΗ ΚΑΤΑΝΟΜΗ ΤΩΝ ΚΡΟΥΣΜΑΤΩΝ,ΑΝΑ ΠΕΡΙΦΕΡΕΙΑ:\nΟι νέοι θάνατοι ασθενών με COVID-19 είναι81, ενώ από την έναρξη της επιδημίας έχουν καταγραφεί συνολικά9.135 θάνατοι. Το 95.5% είχε υποκείμενο νόσημα ή/και ηλικία 70 ετών και άνω.\nΟ αριθμός των ασθενών που νοσηλεύονταιδιασωληνωμένοιείναι809(62.4% άνδρες). Η διάμεση ηλικία τους είναι67έτη. To 83.9% έχει υποκείμενο νόσημα ή/και ηλικία 70 ετών και άνω. Από την αρχή της πανδημίας έχουν εξέλθει από τις ΜΕΘ1.912ασθενείς. Οι εισαγωγές2νέωνασθενών Covid-19 στα νοσοκομεία της επικράτειας είναι562(ημερήσια μεταβολή +22.71%). Ο μέσος όρος εισαγωγών του επταημέρου είναι525ασθενείς.Η διάμεση ηλικία των κρουσμάτων είναι44έτη (εύρος 0.2 έως 106 έτη), ενώ η διάμεση ηλικία των θανόντων είναι79έτη (εύρος 0.2έως 106 έτη).\nΟ αριθμός των ασθενών που νοσηλεύονταιδιασωληνωμένοιείναι809(62.4% άνδρες). Η διάμεση ηλικίατους είναι67έτη. To 83.9% έχει υποκείμενο νόσημα ή/και ηλικία 70 ετών και άνω. Από την αρχή της πανδημίας έχουν εξέλθει από τις ΜΕΘ1.912ασθενείς. Οι εισαγωγές2νέωνασθενών Covid-19 στα νοσοκομεία της επικράτειας είναι562(ημερήσια μεταβολή +22.71%). Ο μέσος όρος εισαγωγών του επταημέρου είναι525ασθενείς.Η διάμεση ηλικία των κρουσμάτων είναι44έτη (εύρος 0.2 έως 106 έτη), ενώ η διάμεση ηλικία των θανόντων είναι79έτη (εύρος 0.2έως 106 έτη).\nΥΠΟΧΡΕΩΤΙΚΑ ΤΑ SELF TESTS ΚΑΙ ΣΤΟΝ ΔΗΜΟΣΙΟ ΤΟΜΕΑ-ΤΑ ΠΡΟΣΤΙΜΑ ΠΟΥ ΘΑ ΕΠΙΒΑΛΛΟΝΤΑΙ!


Μπρεξιτ | Pano's Terz blog\nTag Archives: Μπρεξιτ\nPosted on 6. Mai 2017 by panosterz\nDas Brexit-Theater (Hybris et Nemesis)\nDas erinnert an dia altgriechischen Tragödien : Der Hybris ( Herausforderung der Götter und der Vernunft) der Populisten folgt die Nemesis (Strafe).\nDie Briten haben en passant mitbekommen, dass ihre nachkolonialen Bäume nicht in den Himmel Albions wachsen. Diese demonstrative Verletzung des ansonsten britischen common sense (Francis Bacon) soll allen Populisten innerhalb der EU ein abschreckendes Beispiel sein. Focus (10.4.19)\nΔιαφορετικές έννοιες : Εθνος, Κράτος, Διεθνής Οργανισμός, Υπερεθνικός Οργανισμός (ΕΕ), “Παγκόσμιο Κράτος”, “Παγκόσμια Κυβέρνηση”\nα) Εθνικό (μονοεθνικό,πολυεθνικό, ομοσπονδία, συνομοσπονδία) κράτος που έχει εμπεδωθεί ύστερα από την Γαλλική Αστική Επανάσταση (1789).\nβ) Διεθνείς Οργανισμοί κυριάρχων κρατών. Οι πρώτοι έχουν ιδρυθεί ήδη στην δεκαετία του 80 του 19ου αι.\nΥστερα από τον 1ο Παγκόσμιο Πόλεμο έχει ο πρώτος γνήσιος διεθνής οργανισμός ( Λίγκα των Εθνών) ιδρυθεί και ύστερα από τον 2ο Παγκόσμιο Πόλεμο έχει δημιουργηθεί ο Οργανισμός των Ηνωμένων Εθνών .\nγ) Μόνον στην Ευρώπη έχουν εμπεδωθεί βαθμιαία ήδη στα 50χρονα διεθνείς “υπερκρατικοί” ή “υπερεθνικοί” οργανισμοί, των οποίων το αποκορύφωμα είναι η Ευρωπαϊκή Ενωση.\nΤο ιδιαίτερο χαρακτηριστικό τους είναι η εθελοντική εκχώρηση κυριαρχικών δικαιωμάτων των κρατών-μελών σε όργανα του ενιαίου οργανισμού προς συμφέρον όλων. Απώτερος σκοπός είναι η ίδρυση των Ηνωμένων Πολιτειών της Ευρώπης, δηλαδή ενός πανευρωπαϊκού ομοσπονδιακού κράτους.\nΕπί πολλά έτη η Γερμανία ήταν οπαδός αυτής της επιδίωξης, εναντίον αυτής ήταν και είναι η Γαλλία (La Grande Nation) και μερικά μικρότερα κράτη όπως η Ελλάδα. Εναντίον της ΕΕ τοποθετούνται πρωτίστως οι υπερεθνικιστές, μεταξύ αυτών οι αυτοκληθέντες εθναμύντοτρες Ελληναράδες των ΑΝΕΛ.\nΧωρίς όμως αυτήν την πολιτική ένωση δεν μπορεί να υφίσταται αυτόματα βοήθεια μεταξύ των κρατών.\nδ) Μεταξύ των δύο βασικών αρχών της Χάρτα του ΟΗΕ και συγχρόνως του Διεθνούς Δημοσίου Δικαίου και δη της Κυριαρχικής Ισότητας των Κρατών και της Ειρηνικής Διεθνούς Συνεργασίας, η δεύτερη αρχή άρχισε βαθμιαία να κερδίζει στην Ευρώπη προτεραιότητα σε τέτοιο βαθμό, που μερικοί ειδικοί αυτού του επιστημονικού κλάδου, της Θεωρίας των Διεθνών Σχέσεων καθώς και της Πολιτικής Θεωρίας (π.χ. ο κορυφαίος Jürgen Habermas) ομιλούν ήδη για μία «μετα-εθνική νοοτροπία» η για μία «μετα-κυριαρχική εποχή», αν και αυτή η άποψη είναι σε διεθνή κλίμακα ουτοπική (ιδέ π.χ. τα κυρίαρχα εθνικά και εν μέρει εθνικιστικά κράτη ΗΠΑ, Κίνα, Ρωσία κτλ.).\nε) Ηδη υστερα από τον 2ο Παγκόσμιο Πόλεμο ειρηνιστές ειδικοί των προαναφερθέντων επιστημονικών κλάδων έκαναν ουτοπικές προτάσεις για την εμπέδωση ενός «Παγκοσμίου Κράτους» ή μίας «Παγκοσμίας Κυβέρνησης» φυσικά ανευ επιτυχίας.\nΣτην πραγματικότητα σημειώνονται στην ιστορία άλλες μορφές της παγκοσμίας εξουσίας όπως η Pax Romana (Ρωμαϊκή Ειρήνη), η Pax Americana, η Pax Sovietica, στην Ευρώπη εν μέρει η Pax Germanica και ύστερα από μερικά χρόνια θα εμφανισθεί δυναμικά και η Pax Cinica (Κινέζικη Ειρήνη). Καθημερινή (18.7.15)\nΕΕ, Μία συστηματική και νηφάλια θεώρηση χωρίς φθηνούς συναισθηματισμούς , ιδεοληπτικές και υπερεθνικιστικές παρωπίδες η Λόγος vs Λαϊκισμού\n1. Η Ευρωπαϊκή Ενωση ( ΕΕ ) είναι προς το παρόν το μοναδικό μεγάλο πείραμα και δη επιτυχές τέτοιου είδους σε διεθνή κλίμακα. Η σημερινή ΕΕ είναι το αποτέλεσμα μίας μακράς και εντατικής διαδικασίας, η οποία εμπεριέχει μία μεγάλη δυναμικότητα και ικανότητα μεταλλαγής και εξέλιξης. Οι αντίπαλοι της ΕΕ, αν και πολύ θορυβώδεις, είναι στη μειονότητα. Οι ΛΑΟΙ ( όχι υπό την έννοια του ΣΥΡΙΖΑ ) θέλουν και εκτιμούν την ΕΕ. Ολα τα άλλα είναι μάλλον για ανεγκέφαλους, φανατικούς της άκρας Αριστεράς και της άκρας Δεξιάς σε όλην την Ευρώπη και για τους αδαέστατους.\nΗ ΕΕ έχει έως σήμερα να αναδείξει επιτυχίες και αποτελέσματα, τα οποία ονειρεύονται και άλλες περιοχές του κόσμου. Εδώ αναφέρουμε μόνον το ενιαίο νόμισμα Ευρώ, πιό ισχυρό από το δολλάριο. Ας αναφερθεί και η ελεύθερη κυκλοφορία των πολιτών και αγαθών ύστερα από την εξαφάνιση των εθνικών συνόρων. Ποιός θα μπορούσε να τα φαντασθεί αυτά ύστερα από τον 2ο Παγκόσμιο Πόλεμο ;\nΤο πιό σπουδαίο όμως από όλα είναι το γεγονός κοσμοϊστορικής σημασίας, ότι στην Ευρώπη, στην ήπειρο των πολυάριθμων πολέμων και ιδιαιτέρως των δύο παγκοσμίων πολέμων επικρατεί εδώ και πάνω από 70 χρόνια ειρήνη. Είναι λοιπόν τυχαίο που η Ευρώπη έχει εξελιχθεί σε μαγνήτη των κατατρεγμένων και δυστυχισμένων όλου του κόσμου ; Διατί δεν πάνε άραγε στον «παράδεισο» του Πούτιν ;\n2. Η ΕΕ είναι πρότυπο μίμησης και για άλλες περιοχές του κόσμου, ιδιαιτέρως για την Λατινική Αμερική, η οποία άρχισε ήδη να στρέφεται προς την Ευρώπη και ταυτόχρονα να απομακρύνεται από τις ΗΠΑ. Ηδη έχουμε (είχα μεγάλη εμπλοκή) στα ευρωπαϊκά αλλά και σε λατινοαμερικανικά πανεπιστήμια συστηματικά προετοιμάσει ειδικούς από την Λατινική Αμερική για την επιστημονική στήριξη και προώθηση της ενωτικής διαδικασίας εκεί. Αυτοί οι ειδικοί είναι περιζήτητοι στην Λ.Α.\n3. Εως σήμερα μόνον το Ηνωμένο Βασίλειο εγκαταλείπει την ΕΕ . Το τί λέγουν η εκάστοτε αντιπολίτευση, οι εγκληματικοί λαϊκιστές, οι ανεγκέφαλοι εξτρεμιστές και οι γελοίοι πατριδοκάπηλοι, δεν ενδιαφέρει ουδένα. Τουναντίον όχι μόνον και άλλα ευρωπαϊκά κράτη και η Τουρκία (διακαής πόθος) προσπαθούν να γίνουν μέλος της ΕΕ, αλλά έχουν ήδη εκφράσει παρόμοιες επιθυμίες και χώρες του Καυκάσου ( Αρμενία, Γεωργία και ιδιαιτέρως το Αζερμπαϊτζάν με τις αστείρευτες πετρελαιοπηγές !). Ολες οι βορειοαφρικανικές χώρες επιθυμούν να συσφίξουν τις σχέσεις με την ΕΕ σε πολλά σημαντικά επίπεδα και επιθυμούν επίσης διακαώς να αποκτήσουν ένα ιδιαίτερο status.\n4. Είναι γεγονός, ότι η Ελλάδα δεν παίζει στα πλαίσια της ΕΕ ουδένα ρόλο, έχει μόνον απαιτήσεις. Γι αυτό δεν πολυενδιαφέρει η γνώμη της Ελλάδας και των δημοσιογράφων της στην Ευρώπη ουδένα. Ακόμη και στις σελίδες των εφημερίδων σημειώνεται μία τελεία έλλειψη της νηφάλειας και λογικής σκέψης, γιατί οι περισσότεροι έχουν ως μοναδική αφετηρία της θεώρησης την κρίση, η οποία δεν υπήρχε πάντα στην Ευρώπη ή κάποιος τους έχει κάνει πλύση εγκεφάλου (ΚΚΕ, ΣΥΡΙΖΑ). Ηδη οι οικονομικά ισχυρές χώρες άρχισαν να ξεπερνούν βαθμιαία την οικονομική κρίση. Αλλά άλλο η τωρινή κρίση και άλλο η ΕΕ.\nΚαι όμως, οι τρισκατάρατοι αριστεροί και δεξιοί λαϊκιστές συγχίζουν τα πάντα για μικροπολιτικούς λόγους σκοπίμως.\n5. Στα πλαίσια της βαθμιαίας εμβάθυνσης της ενωτικής ευρωπαϊκής διαδικασίας θα συμβούν στο μέλλον τα εξής, τα οποία συστηματικά προετοιμάζονται ήδη από δεκαετίες μέσω βασικών ερευνών καθώς και πολυάριθμων διατριβών ( διδακτορικά και υφηγεσίες ) . Κάτι τέτοιο είναι στην χώρα του υπερεξυπνακισμού, της τσαπατσουλιάς και της επιπολαιότητας μάλλον αδιανόητο. Εδώ συντελείται η επίτευξη της επίλυσης πάντων πολυποίκιλων και πολύπλοκων προβλημάτων εν μία νυκτί και εν ριπή οφθαλμού, δηλαδή με μαγικό τρόπο.\nα) Τα κράτη-μέλη ης ΕΕ θα εκχωρήσουν περισσότερα κυριαρχικά δικαιώματα στον ΔΙΚΟ τους οργανισμό. Ας υπενθυμίσουμε, ότι η ΕΕ έχει μία τεράστια, υγιέστατη και αξιοθαύμαστη βάση ,το Ενωτικό δίκαιο (Ευρωπαϊκό Δίκαιο) μοναδικό σε όλον τον κόσμο και σημαντικότατα όργανα, όπως π.χ. το Ευρωπαϊκό Δικαστήριο για την προστασία των ανθρωπίνων δικαιωμάτων κ.τ.λ.\nΣτο απώτερο μέλλον θα αντικατασταθεί η ΕΕ με τις “Ηνωμένες Πολιτείες της Ευρώπης”, δηλαδή με μίαν ομοσπονδία και έτσι θα υλοποιηθεί βαθμιαία η ΠΟΛΙΤΙΚΗ ΕΝΩΣΗ, το όραμα των δημιουργών μίας καινούργιας Ευρώπης. Η Ελλάδα μας δεν έχει ουδόλως συμβάλλει σε αυτήν διαδικασία, αλλά έχει λάβει τα τεράστια πακέτα της Ευρώπης και τα έφαγε όλα (“μαζί τα φάγαμε”), αντί να δημιουργήσει σύγχρονες οικονομικες δομές. Αυτό όμως δεν σημαίνει ουδόλως, ότι οι βόρειοι “Μύρμηγκες” θα ταίζουν αιωνίως τους νότιους “Τζίτζικες” !\nβ) Θα δημιουργηθούν μεγαλύτερα πανευρωπαϊκά κέντρα επιστημονικών ερευνών, όπου θα συγκεντρωθεί το επιστημονικό άνθος όλης της Ευρώπης με επιδίωξη να φθάσει η Ευρώπη ίσως και βαθμιαία να ξεπεράσει τις ΗΠΑ στα βραβεία Νομπέλ.\nγ) Δημιουργία μίας ενιαίας ιθαγένειας για όλους τους πολίτες της ΕΕ.\nδ) Δημιουργία μίας ενιαίας αστυνομίας.\nε) Δημιουργία ενός ενιαίου ευρωπαϊκού στρατού.\nζ) Η Ευρώπη είναι ήδη , αλλά θα θα εξελιχθεί ακόμη πιό εντατικά σε παγκόσμιο κέντρο του πολιτισμού και των ανθρωπίνων δικαιωμάτων . Στο πεδίο του πολιτισμού και της κουλτούρας δεν είναι οι ΗΠΑ σε θέση να ανταγωνισθούν την Ευρώπη.\nη) Η Ευρώπη θα εξελιχθεί στο μέλλον σε μία δεθνή μεγαλοδύναμη , ίσως και σε μίαν\nειρηνική υπερδύναμη στον οικονομικό, πολιτικό και διπλωματικό τομέα. Ετσι καθοριστικά ο συσχετισμός των δυνάμεων σε διεθνή κλίμακα θα αλλάξει. Οι ΗΠΑ άρχισαν ήδη να ανησυχούν λόγω αυτής της ευρωπαϊκής προοπτικής και στην ουσία παρενοχλούν την πρόοδο της ΕΕ. Αλλά η Κίνα υποστηρίζει εντόνως την ΕΕ.\nθ) Δεν αποκλείουμε, ότι κάποτε και η κατά τα άλλα καθυστερημένη Ρωσία με τις τεράστιες πρώτες ύλες θα χτυπήσει τις πύλες της ΕΕ, αλλά θα μπορέσει να γίνει μέλος της ΕΕ μόνον ύστερα από τον απαραίτητο εκδημοκρατισμό και εξευρωπαϊσμό. Τότε θα ανήκει η ΕΕ σε όλα τα πεδία στις τρεις υπερδυνάμεις του κόσμου. Τον περασμένο χρόνο έχει ο Αμερικανός Νομπελίστας των οικονομικών επιστημών Stieglitz αξιολογήσει την ΕΕ ως ΟΙΚΟΝΟΜΙΚΗ ΥΠΕΡΔΥΝΑΜΗ.\nΤο μέλλον της Ελλάδας είναι στενότητατα συνδεδεμένο με την περαιτέρω εξέλιξη της ΕΕ. Επομένως πρέπει να πραγματοποιηθούν επί τέλους ο εκσυγχρονισμός και ο εξευρωπαϊσμός της Ελλάδας επί τη βάσει της ευρωπαϊκής ratio ( σκέψης) και ας απαγκιστρωθεί από μεσαιωνικές κοσμο- και ανθρωποαντιλήψεις. Τα πρώτα βήματα να υλοποιηθούν στα δημοτικά σχολεία με σκοπό να δημιουργηθεί μία ευρωπαϊκή νοοτροπία. Η εποχή της καθυστερημένης βαλκανικής νοοτροπίας έχει πλέον παρέλθει. Η Ελλάδα έχασε πολλές δεκαετίες, ίσως και δύο αιώνες. Ιδού η Ρόδος , Ιδού και το πήδημα !\nΔημοσιευθέν από το 2012 επανειλλημμένως ( Βήμα , Τα Νέα, Καθημερινή), iefimerida (9.2.19)\nΗ μεγάλη Γοητεία της Ευρώπης\nΗ Ευρώπη γοητεύει πρωτίστως μέσω της Δημοκρατίας, των αστικών ελευθεριών , των ανθρωπίνων δικαιωμάτων, του κράτους του δικαίου, του υψηλού βιοτικού, οικονομικού και επιστημονικού επιπέδου κτλ.\nΕίναι τυχαίο που η Ευρώπη μαγνητίζει εκατομμύρια ανθρώπων από όλον τον κόσμο ;\nΜόνον όποιος έπαθε ιδεολογική πλύση εγκεφάλου ή έχει συστηματικά νοητικά διαστρευλωθεί ή αποβλακωθεί δεν βλέβει αυτήν την αλήθεια. Καθημερινή 2017.\nBrexit , Διαστάσεις\n1.Σύμφωνα με το άρθρο 50 η ενδιαφερόμενη κυβέρνηση δέον να γνωστοποιήσει ΕΠΙΣΗΜΑ σην ΕΕ , ότι σύμφωνα με το δικό της σύνταγμα επιθυμεί να εγκαταλείψει την ΕΕ.\nΚατόπιν αρχίζουν πολύ περίπλοκες και πολυδιάστατες διαπραγματεύσεις, οι οποίες διαρκούν πολλούς μήνες, ίσως και ένα έως δύο έτη. Μόνον ύστερα από την περάτωση αυτών των διαπραγατεύσεων είναι δυνατό να βγάλουμε σοβαρά συμπεράσματα γύρω από τις συνέπειες του Brexit.\n2. Οι δημοσιογράφοι δεν είναι γενικά ΕΠΙΣΤΗΜΟΝΕΣ και ειδικά οικονομολόγοι. Οσο έγκριτες και εάν είναι οι εφημερίδες. δεν εκφράζουν συγκροτημένη γνώμη.\n3. Ηδη έχει γίνει γνωστό, ότι πολλές διεθνείς επιχειρήσεις θα εγκαταλείψουν βαθμιαία το Ηνωμένο Βασίλειο. Και μόνο αυτό έχει προκαλέσει οικονομικά προβλήματα.\n4. Είναι γνωστό, ότι σχεδόν 50 τοις 100 των πολιτών δεν έχουν λάβει μέρος στο δημοψήφισμα. Αυτό ισχύει ιδιατέρως για τη νεολαία. Ο πρώτος εγγονός μου έχει μετατεθεί από την επιχείρησή του για τρία χρόνια στο Λονδίνο, όπου γνώρισε πάρα πολλούς νέους Αγγλους, οι οποiοι χωρίς εξαίρεση δεν συμφωνούν με το Brexit.Γενικά άρχισε να επικρατεί η άποψη, ότι ίσως να μην πραγματοποιηθεί η έξοδος από την ΕΕ.\n5. Η Ελλάδα στηρίζεται σχεδόν αποκλειστικά στην οικονομική βοήθεια πρωτίστως εκ μέρους της ΕΕ. Στην περίπτωση εξόδου της Ελλάδας, αυτή θα καταποντισθεί ταχέως οικονομικά. Είδαμε, τί έχει συμβεί με την “αντιμνημονιακή ” κυβέρνηση της “Ριζοσπαστικής” Αριστεράς.\n6. Η εποχή των μικρών κρατών έχει παρέλθει. Μεγάλα κράτη (ΗΠΑ, Κίνα, Ιαπωνία, Ινδία, Ρωσία) ή υπερκρατικοί οργανισμοί (ΕΕ) παίζουν διεθνώς καθοριστικό ρόλο. Καθημερινή (23.10.16)\nΤο πρόβλημα του κ. Γιανναρά (Θεολόγος τet Φιλόσοφος, Καθημερινή) είναι και ΜΕΘΟΔΟΛΟΓΙΚΟ (Ευρωπαϊκή Ενωση)\n1. Υπό τον φακό της ΦΙΛΟΣΟΦΙΑΣ σημαίνει η διαδικασία της ΕΕ καθώς και του Brexit εξέλιξη και μεταλλαγή (Ηράκλειτος “Πάντα ρει” : Ολα ρέουν, μεταλλάσσονται ,εξελίσσονται).\n2.Υπό τον φακό του ΕΥΡΩΠΑΙΚΟΥ ΔΙΚΑΙΟΥ σημαίνει η διαδικασία του Brexit χρονοβόρες πολυεπίπεδες και πολυδιάστατες διαπραγματεύσεις επί τη βάσει του γενιικού κανώνα της νομικής σκέψης της Δύσης (ρωμαϊκές ρίζες) της ΑΜΟΙΒΑΙΟΤΗΤΑΣ (do ut des : Reciprocity, Reciprocite, Reciprocidad).\n3. Υπό τον φακό της ΚΟΙΝΩΝΙΟΛΟΓΙΑΣ δέον να βλέπουμε την ΑΝΤΙΚΕΙΜΕΝΙΚΗ πραγματικότητα (εθνος, κοινωνία, κράτος) στο Ηνωμένο Βασίλειο χωρίς ιδεολογικές, υπερεθνικιστικές και θρησκευτικές παρωπίδες.\n4. Υπό τον φακό της επιστημονικής ΜΕΘΟΔΟΛΟΓΙΑΣ δέον να εξετάζουμε τα γεγονότα σύμφωνα με τους κανώνες της (Ανάλυση, Σύνθεση, Αντικειμενικότητα, Συνθετικότητα, Συστημικότητα, Διαφοροποίηση, Ρεαλιστικότητα, Ιστορικότητα, κτλ.)\nΤο χειρότερο απ όλα είναι η σύγχιση των επιθυμιών και των φαντασιώσεων με την πραγματικότητα. Είναι πασιφανές, ότι ο κ. Γιανναράς αισθάνεται μεγάλη αντιπάθεια σχεδόν εχθρότητα έναντι της Δύσης, η οποία αυτονοήτως στηρίζεται πρωτίστως στον “επάρατο” ΕΥΡΩΠΑΙΚΟ ΔΙΑΦΩΤΙΣΜΟ.\n5. Υπό τον φακό της ΠΟΛΙΤΟΛΟΓΙΑΣ (Πολιτικές Επιστήμες) τα ΣΥΜΦΕΡΟΝΤΑ (Δημόκριτος, Επίκουρος) καθορίζουν τον βασικό κώδικα συμπεριφοράς των ανθρώπων και των εθνών (Hegel) και όχι τυχόν “συμπλέγματα” (Γιανναράς).\n6. Υπό τον φακό της ΕΘΝΟΛΟΓΙΑΣ υφίστανται , σε ό,τι αφορά την ψυχοσύνθεση , μεταξύ των Βορείων και των νοτίων Ευρωπαίων τεράστιες διαφορές.\nΕίναι λοιπόν αναγκαιότατο να ασχοληθούμε ειδικά στα πλαίσια της ΕΕ με τη νοοτροπία και των άλλαν λαών και να μην τους αξιολογούμε αποκλειστικά με βαλακανοανατολίτικα κριτήρια. Η συνεχής εθνικιστική ομφαλοσκόπηση οδηγεί με μαθηματική συνέπεια σε τύβλωση, σε μερικούς και σε τελεία αποβλάκωση.\n7. Υπό τον φακό της ΙΣΤΟΡΙΑΣ οι πολιτισμικά καθυστερημένοι λαοί αισθανόνταν πάντα μεγάλο θαυμασμό για τους εξελιγμένους λαούς. Ας υπενθυμίσουμε την γνώμη του αιγυπτίου αρχιερέα περί των Ελλήνων : Σόλων “αεί παίδες εστέ”. Αυτό εκφράζει κάποιαν ανωτερότητα έναντι του Σόλωνα ως εκπροσώπου των Ελλήνων (Αθηναίων).\nΟ Σόλων πήγε όντως στο “εξωτερικό ” να μάθει. Το ίδιο έκαναν ο Δημόκριτος, ο Πυθαγόρας και άλλοι αρχαίοι Ελληνες.\nΚατά τα τέλη του 19ου αι. οι πλούσιοι Νεοέλληνες έστελναν τα παιδιά τους στην ΕΥΡΩΠΗ να σπουδάσουν και να φωτισθούν. Το ίδιο έκαναν και οι Ιάπωνες, στέλνοντας τα παιδιά τους στην Ευρώπη (πρωτίστως Γερμανία ) και στις ΗΠΑ να σπουδάσουν. Αυτά επαναλαμβάμνονται και σήμερα : Οποιος θέλει να σπουδάσει τις υψηλές τεχνολογίας, σπουδάζει στις ΗΠΑ και φυσικά όχι στην Ρωσία.\nΤο πρόβλημα του κ. Γιανναρά , των άλλων Θεολόγων και των ιερέων της Ορθοδοξίας έχει βαθειές ρίζες, οι οποίες εστιάζονται στο θανάσιμο μίσος έναντι του ΕΥΡΩΠΑΙΚΟΥ ΔΙΑΦΩΤΙΣΜΟΥ ( άτομον, citoyen, δημοκρατία, βασικές ελευθερίες, βασικά ανθρώπινα δικαιώματα, διαχωρισμός κράτους και εκκλησίας).\nΩς πλατωνικός κ. Γιανναράς αναδεικνύει πέραν τούτου συχνά την ιδιαίτερη συμπάθειά του για απολυταρτχικά συστήματα και για τους πολιτικούς φορείς των (Πούτιν, Ερντογκάν) και για τους τυχόν “Μεσσίες”( π.χ. Τσίπρας), οι οποίοι θα συμβάλλουν στην επίλυση των υπαρχόντων πολυποίκιλων οικονομικών και πολιτικών προβλημάτων εν μία νυκτί , με το μαγικό ραβδί και σύμφωνα με την Παλαιά Διαθήκη, ως γνωστότατον , την ΜΥΘΟΛΟΓΙΑ των Εβραίων : “καὶ εἶπεν ὁ Θεός· γενηθήτω φῶς· καὶ ἐγένετο φῶς”.\nΣτην περίπτωση αυτή δεν είναι απαραίτητες ούτε η Εργατικότητα, ούτε η Οργανικότητα, ούτε η Μεθοδικότητα, ούτε η Συστηματικότητα, ούτε ο Σχεδιασμός. Με αυτό θέλω να επισημάνω, ότι μία θέαση των επιγείων επί τη βάσει της Θεολογίας μορεί να είναι μόνον εσφαλμένη. Αλλο επουράνια και άλλο επίγεια ζητήματα.\nChacun a sa place. Suum cuique tribuere. Καθημερινή (23.10.16)\nΕυρωσκεπτικισμός (ΕΣ), Συνοπτικότατα\nΠροσέγγιση στο πολυεπίπεδο\nθέμα επί τη βάσει της ΔΙΑΦΟΡΟΠΟΙΗΣΗΣ ως κανόνα της Γενικής Μεθοδολογίας των βασικών επιστημονικών ερευνών.\n1. Αντικείμενο του ΕΣ\nα) Η Ευρωπαϊκή Ενωση (ΕΕ) ως διευρωπαϊκός οργανισμός, πρωτίστως η διάρθρωσή της και τα όργανά της.\nβ) Αποφάσεις των οργάνων της περί σημαντικών πολιτικών, οικονομικών, διπλωματικών κλπ. υποθέσεων.\nγ) Εξέλιξη και διεύρυνση της ενωτικής διαδικασίας.\n2. Ποιοί ειναι οι φορείς και οι εκφραστές του ΕΣ ;\nΠρωτίστως μικρά κόμματα διαφορετικών πολιτικών και πολιτικών αποχρώσεων : κατ αρχάς η Ακρα Αριστερά και η Ακρα Δεξιά, εν τω μεταξύ και άλλοι κομματικοί σχηματισμοί και μεσαίων κοινωνικών στρωμάτων.\n3. Εκφάνσεις του ΕΣ\nΣημειώνονται έως τώρα πρωτίστως δύο εκφάνσεις :\nα) hard : απόρριψη της ΕΕ και εχθρότητα έναντι αυτής.\nβ) soft : ήπια κριτική στην ΕΕ. Θα μπορούσε να είναι πιο δημοκρατική. (Εποικοδομητική κριτική ).\n4. Για ποιούς λόγους έχει εμφανισθεί ο ΕΣ ;\nα) Η ΕΕ είναι αντίθετη με βασικές αξίες των\nβ) Εργαλειοποίση του ΕΣ για πολιτικούς και κομματικούς σκοπούς (μικροκομματικοί λόγοι) που στην ουσία σημαίνει λαϊκισμός.\nγ) Μερικά κράτη πρωτίστως από την ΑνατολικήΕυρώπη και τα Βαλκάνια είναι μέλη της ΕΕ όχι από πεποίθηση, αλλά πρωτίστως λόγω οικονομικών πλεονεκτημάτων (Ουτιλιταρισμός).\nδ) Η ΕΕ είναι αντίθετη με την κυριαρχία των κρατών-μελών. Πέραν τούτου επιθυμεί η ηγεσία της ΕΕ περισσότερες κυρίαρχες εξουσίες με απώτερο σκοπό την εμπέδωση των «Ηνωμένων Πολιτειών της Ευρώπης».\nε) Φόβος απώλειας της εθνικής ταυτότητας λόγω της εμβάθυνσης της ενωτικής διαδικασίας. Εδώ αλωνίζουν οι λαϊκιστές .\n5. Πως βλέπουν οι ευρωσκεπτικιστές τον ΕΣ ;\nΑν και φαίνεται παράδοξο, οι Ευρωσκεπτικιστές επισημαίνουν τον ΕΥΡΩΡΕΑΛΙΣΜΟ τους ! Voila.\nΠαρατήρηση : To θέμα εμπεριέχει δυναμικό τουλάχιστον για 11 διδακτορικές διατριβές.\n-C. Leconte: Understanding Euroscepticism, Basingstoke 2010.-Working Paper-Reihe Nr 6 im Fachgebiet Demokratieforschung am Institut für Politikwissenschaft der Philipps-Universität Marburg-Timm Beichelt: EU-Skepsis\nals Aneignung europäischer Politik (PDF; 311 kB), in Berliner Debatte Initial, 2/2010.\n-Frank Decker, Florian Hartleb: L’euroscepticisme en Allemagne. Les partis politiques et l’Union Européenne, in: Laure Neumayer/Antoine Roger/Frédéric Zalewski (eds.): L’Europe contestée: ‘populisme’ et ‘euroscepticisme’ dans l’Union européenne élargie, Paris: Michel Houdiard Éditeur 2008, S. 34-54.\n-Florian Hartleb: Euroskeptizismus in West- und Osteuropa, in : Martin H.W.\nMöllers/Robert Chr. van Ooyen (Hrsg.): Jahrbuch für öffentliche Sicherheit 2008/2009, Frankfurt a. M.: Verlag für Polizeiwissenschaft 2009, S. 479-484\nΚαθημερινή ( 30.10.16 και 14.1.17)\nΧρήστος Γιανναράς Εχθρός της ΕΕ\nΓιανναράς : “Τα ειρωνικά χαμόγελα χολής του Σόιμπλε, την ποταπή ιταμότητα του\nΝταϊσελμπλουμ, τα μικρονοϊκά μηχανεύματα εμπάθειας και δολιότητας του\nΝτράγκι, τον σιχαμερό καθωσπρεπισμό της Λαγκάρντ, τη γλοιώδη υποκρισία\nτου Γιούνκερ – όλον αυτόν τον εφιάλτη της ατιμίας που εμφανίζεται σαν «Ευρώπη» εφιάλτη της ατιμίας που εμφανίζεται σαν «Ευρώπη» υπάσσοντας το όραμα της «ενοποίησης» στην απανθρωπία και στον αμοραλισμό του …”\nΤο παραπάνω κείμενο εκφράζει μίσος κατά την “επάρατη” Ευρώπη ( πολιτισμός, Διαφωτισμός, ανθρώπινα δικαιώματα, ελευθερίες του πολίτου, κράτος δικαίου, κοινοβουλευτισμός, ελεύθερη οικονομία, ατομικότητα, ανθρωποκενντρισμός), μία σχεδόν μεσαιωνική κοσμοαντίληψη και εικόνα του ανθρώπου καθώς και συμπλέγμαστα κατωτερότητας των καθυστερημένων Βαλκανίων ένατι της εξελιγμένης Ευρώπης.\nΞέρω, ότι και οι ορθόδοξοι θεολόγοι και ιεράρχες και άλλων βαλκανικών χωρών καθώς και της Ρωσίας του Πούτιν. γράφουν τα ίδια.\nΧωρίς τα τεράστια δάνεια της μισητής ΕΕ η Ελλάδα θα είχει τελείως καταρρεύσει , και ο ελληνικός λαός θα πεινούσε , γιατί το νεοελληνικό κρατικό μόρφωμα δεν θα ήταν σε θέση να πληρώσει μισθούς και ΣΥΝΤΑΞΕΙΣ. Καθημερινή (5.2.18)\nΕυρωπαϊκή Ενωση, Αλληλεγγύη\nΤο θέμα δεν είναι τόσο απλό, όπως πολλοί Έλληνες δημοσιογράφοι νομίζουν εξαπατώντας τους αναγνώστες.\nΤέτοια θέματα είναι πολυφασικά , πολυεπίπεδα και πολυδιάστατα. Η ενασχόληση με αυτά προüποθέτει επιστημονικές γνώσεις – οι δημοσιογραφικές γνώσεις είναι ακριβώς το αντίθετο των επιστημονικών γνώσεων – καθώς και μίαν εξελιγμένη μεθοδολογική προσέγγιση και όχι δημοσιογραφικές ελαφρότητες, επιπολαιότητες και εξυπνακισμούς για ημιαγράμματους.\nΈπεται η ενασχόληση με ένα άρθρο κάποιου δημοσιογραφου. Η σχέση μεταξύ της οικονομικής και της πολιτικής ένωσης είναι ασαφής και ολίγον τι και συγχισμένη. Κατ αρχάς γίνεται λόγος για το „φιλόδοξο σχέδιο της οικονομικής και της πολιτικής ένωσης“ με οφθαλμοφανή προτεραιότητα της οικονομικής συνιστώσας της ενωτικής διαδικασίας. Λίγο πιό κάτω αναφέρει ο δημοσιογράφος μεταξύ άλλων την „πολιτικοποίηση των οικονομικών, κοινωνικών … λειτουργειών“.\nΈτσι έχει αντικαταστήσει το βασικό περιεχόμενο της πολιτικής ένωσης με την τελείως ασαφή „πολιτικοποίηση”.\n1. Στην πραγματικότητα όμως αφορά η πολιτική ένωση πρωτίστως την εκχώρηση κυριαρχικών δικαιωμάτων των κρατών-μελών της ΕΕ σε όργανά της με σκοπό να ενδυναμωθεί ο υπερεθνικός χαρακτήρας της έτσι ώστε η ΕΕ να έχει την δυνατότητα να ελέγχει τις εθνικές κυβερνήσεις στα σημαντικότατα δημοσιονομικά προβλήματα.\nΕάν μερικά κράτη ( π.χ. ιδιαιτέρως η μεγαλόστομη Γαλλία αλλά και όλες οι άλλες χώρες του ευρωπαϊκού Νότου ) δεν είναι διατεθειμένα να πραγματοποιήσουν μία τέτοια εκχώρηση εξουσιών, σημαίνει ότι δεν τους πολυενδιαφέρει η ολοκλήρωση της ευρωπαϊκής ενοποίησης.\n2. Η απόλυτη διαπίστωση του δημοσιογράφου, ότι η ΕΕ „έχει καταρρεύσει ως σύστημα αλληλεγγύης“ δεν ευσταθεί και δεν πείθει. Όταν προ περίπου δύο ετών η Ελλάδα δεν μπορούσε να δανειστεί χρήματα στις διεθνείς αγορές, έχει στην κυριολεξία ικετεύσει την ΕΕ για δάνεια, τα οποία ήταν και είναι ακόμη αστρονομικά. και με πολύ χαμηλούς τόκους. Μ αυτά πληρώνονται οι μισθοί και οι συντάξεις και γενικά συντηρείται το κράτος, ειδάλλως αυτό θα είχει καταρρεύσει προ πολλού. Δεν είναι αυτό αλληλεγγύη ;\n3. Ευκαιρίας δοθείσης θα εμβαθύνω κάπως την έννοια „Αλληλεγγύη „ , η οποία χρησιμοποιείται από πολιτικούς και ιδίως από δημοσιογράφους πολύ επιπόλαια και εντόνως λαϊκιστικά.\nΣτην ουσία της σημαίνει η αλληλεγγύη στις διεθνείς σχέσεις βοήθεια απέναντι σε φτωχές , ιδιαιτέρως σε υποανάπτυκτες χώρες.\nΑλλά στην περίπτωση των δανείων εκ μέρους του ΔΝΤ έχει εισαχθεί μία ιδιαίτερη μορφή της αμοιβαιότητας στα σύμφωνα και δή ο έλεγχος της διαχείρισης των δανείων.\nΜερικές χώρες είχαν αντιρρήσεις αναφέροντας τα κυριαρχικά δικαιώματά τους. Είναι όμως ιστορική αλήθεια, ότι συχνά τα δάνεια δεν χρησιμοποιήθηκαν για την ανάπτυξη των οικονομιών και στις περισσότερες περιπτώσεις δεν ξεπληρώθηκαν τα χρέη.Οι λαοί δυστυχούσαν, αλλά οι διεφθαρμένοι πολιτικοί αποκτούσαν πλούτη με ξένα χρήματα.\nΚάτι το παρόμοιο όπως το ΔΝΤ σκοπεύει να κάνουν οι χώρεςτου Βορρά προσπαθώντας να μεταβάλλουν την αλληλεγγύη σε συγκεκριμένο συμβατικό κανώνα στα πλαίσια της πραγματοποίησης της πολιτικής ενωτικής διαδικασίας. Αλλά η τοποθέτηση αυτών των χωρών είναι ένδειξη της έλλειψης εμπιστοσύνης απέναντι στις νοτιοευρωπαϊκες χώρες και ειδικά απέναντι στην Ελλάδα.\n4. Με το πολυδιάστατο πρόβλημα των συμφερόντων στις διεθνείς σχέσεις και στο Διεθνές Δημόσιο Δίκαιο ασχολούμαι ακριβώς από το 1970.\nΓια πρώτη φορά έχω διαβάσει στο άρθρο την έκφραση „αλληλέγγυα συμφέροντα“ που είναι αληθώς μία contratictio in adjecto ( οξύμωρον ), γιατί η Αλληλεγύη είναι μία έννοια της Γενικής Ηθικής και στις διεθνείς σχέσεις το πολύ μία έννοια της Φιλοσοφίας του Δημοσίου Διεθνούς Δικαίου η με λίαν συγκεκριμένο περιεχόμενο μία έννοια σε διεθνείς συμβάσεις.\nΣτις διεθνείς σχέσεις υπάρχουν παράλληλα συγκλινόμενα, κοινά, διασταυρωνόμενα, αντίθετα, συγκρουόμενα κτλ. συμφέροντα. Όλα τα άλλα είναι φαντασιώσεις Ελλήνων δημοσιογράφων, οι οποίοι ούτως η άλλως συγχίζουν εκουσίως τις έννοιες ή δεν κατέχουν το θέμα ή κοροϊδεύουν μάλλον τους αναγνώστες. Ιέ εδώ στο Μπλογκ μου επίσης : “Αμιλλα, Ανταγωνιστικότητα, Αλληλεγγύη”, “Αμοιβαιότητα”,”Αξιοπρέπεια του Κράτους”, “Συμφέρον, Οφελος, Χρήσιμο, Χρησιμοθηρία”, “Interessentheorie”.Δημοσιευθέν από το 2012 συχνά σε εφημερίδες\n(ηλεκτρονική έκδοση, Καθημερινή, Το Βήμα,Τα Νέα, iefimerida ).\nΠαγκοσμιοποίηση, Ευρωπαϊκή Ενωση, Ελλάδα\nΗ δημιουργία διεθνών οργανισμών οικουμενικού ή ηπειρωτικού χαρακτήρα είναι μία αντικειμενική διαδικασία και αναγκαιότητα , κάτι το οποίο έχει ο μεγάλος γερμανός κοινωνιολόγος Karl Marx επισημάνει ήδη τον 19ο αι.\nΤο ίδιο ισχύει και για τις υπερεθνικές οργανώσεις καθώς και για την πακοσμιοποίηση. Σε δεύτερη θέση βρίσκονται οι υποκειμενικοί λόγοι. Η ΕΕ στηρίζεται σε αντικειμενικούς καθώς και σε υποκειμενικούς πυλώνες.\nΠρόκειται για κάτι το ιδιαίτερο , το οποίο θα μπορούσε να έχει την ποιότητα ενός θαύματος. Πάνω από εβδομήντα έτη επικρατούν στην Ευρώπη ειρήνη, ασφάλεια και σχετική ευημερία. Δεν υπάρχουν στην ιστορία της ανθρωπότητας πρότυπα. Είναι διακαής πόθος πολλών κρατών να γίνουν μέλος της ΕΕ, η οποία παίζει διεθνώς τον ρόλο του μαγνήτη.\nΗ αρχή ήταν εύκολη, αλλά στον παρόν η ΕΕ αντιμετωπίζει προβλήματα διαφορετικού βεληνεκούς, τα οποία δεν μπορούν να επιλυθούν με υπερπατριωτικές κορώνες ( Ουγγαρία, Πολωνία ) και με εργαλεία του παρελθόντος.\nΤο πιό μεγάλο καθήκον είναι προς το παρόν η απόκτηση της διεθνούς ανταγωνιστικότητας ιδιαιτέρως απέναντι στην Κίνα και στις ΗΠΑ.\nΣε όλες τις χώρες είναι ριζικές μεταρρυθμίσεις τελείως απαραίτητες. Ανταποκρίνεται στην ιστορική αλήθεια, ότι τα κράτη με προτεσταντική παράδοση ( δεν πρόκειται ειδικά για την πίστη ) έχουν πραγματοποιήσει δομικές μεταρρυθμίσεις εκουσίως προ δεκαετιών, ενώ τα νοτιοευρωπαϊκά κράτη στην ουσία έμεναν απαθή και αυτοικανοποιούνταν ( Ιδέ την μελέτη “Ευρώπη, Βορράς-Νότος, Σύγκριση”).\n1. Σε ό,τι αφορά την Ελλάδα, πρέπει επί τέλους να γίνουν με ταχύτατο ρυθμό κάτω από την πίεση της ΕΕ τεράστιες αλλαγές, που δεν έχουν δυστυχώς πραγματοποιηθεί στα παρελθόντα 200 έτη. Ο εξέχων διανοητής Στέλιος Ράμφος έχει δίκιο, όταν επισημαίνει τον καθοριστικό ρόλο της νοοτροπίας και ιδιαίτερα την απαρχαιωμενη Εικόνα του Ανθρώπου της Ορθοδοξίας.\n2. Ο διάλογος, εφεύρεση των Αρχαίων Ελλήνων, από τον οποίο εξελίχθηκε βαθμιαία η Διαλεκτική, πραγματοποιείται επί τη βάσει επιχειρημάτων και αντεπιχειρημάτων και όχι ανέξοδων συναισθημάτων και εθνικής μυθολογίας . Ο τσάμπα υπερσυναισθηματισμός οδήγησε στην δημαγωγία και στον καταστροφικό λαϊκισμό.\n3. Δεν σκοπεύουμε να πείσουμε άλλους για τα “αγαθά” της παγκοσμιοποίησης, αλλά να αντανακλούμε επί τέλους τα διεθνή δεδομένα χωρίς ψευδαισθήσεις και να διεισδύσουμε στον πυρήνα τους.\nΗ παγκοσμιοποίηση είναι γεγονός, αν και κατά τη γνώμη μας κάπως δυσάρεστο, αλλά η προσαρμογή σε αυτήν έγινε εν τω μεταξύ η conditio sine qua non ( αναγκαία προϋπόθεση ) για την περαιτέρω ύπαρξη των χωρών. Συγκεκριμένα δέον να λάβουν χώρα ριζικές δομικές μεταρρυθμίσεις.( Ιδέ εδώ στο Μπλογκ τα άρθρα “Αλλαγή, Μεταρρύθμιση,Πρόοδος, Ελίτ, Τεχνοκράτης” ) και ” Αδράνεια, Εθνοψυχολογία” ).\n4. Η συγχώνευση όλων των λαών του κόσμου συντελείται εδώ και δεκάδες χιλιετερίδες σε συνδυασμό με πολυάριθμες μετακινήσεις λαών ( Ιδέ εδώ στο Μπλογκ τη μελέτη “Προέλευση των ευρωπαϊκών λαών και ιδιαιτέρως των Ελλήνων “).\n5. Μόνον τρείς λαοί δεν υποτάχθηκαν ποτέ και από κανέναν: Οι Αφγανοί, οι Βιετναμέζοι και οι Αιθίοπες. Ο Ελληνισμός υποτάχθηκε δύο φορές :\n) Ρωμαίοι κατακτητές από το 156 π.Χ. ( Μάχη της Πύδνας ) καθαρώς έως τον 7ο αι. μ. Χ., όταν ανακηρύχθηκε η ελληνική γλώσσα σε κυρίαρχη γλώσσα της Ανατολικής Ρωμαϊκής Αυτοκρατορίας, δηλαδή υφίστατο 850 έτη ρωμαϊκή κατοχή και\nβ ) συν από 400 έτη τουρκική σκλαβιά (ραγιάδες, κοτζαμπάσηδες κτλ.). Αντικειμενικά διαπιστώνουμε, ότι ο Ελληνισμός έζησε σχεδόν χωρίς εξεγέρσεις 1250 έτη υπό ξένη κατοχή. Αυτή είναι η πικρή αλήθεια και όχι οι εθνικοί θρύλοι και τα παραμύθια όπως “Του Ελληνα ο τράχηλος ζυγό δεν υποφέρει”!\n6. Η άποψη περί “ιδιαιτέρων γονιδίων” των Ελλήνων είναι ρατσιστική , αντιεπιστημονική και γελοία.\nΕίχα φοιτητές, μεταπτυχιακούς και δοκτορά από 68 χώρες του κόσμου. Κανένας δεν έλεγε τέτοια παράλογα πράγματα, εκτός από τους Έλληνες, οι οποίοι ευτυχώς πολύ γρήγορα αντιλήφθηκαν την γκάφα τους.\nΣε ό,τι αφορά την ευφυϊα, δεν υφίστανται διαφορές μεταξύ φυλών και εθνών. Ο πιό επιτυχής μεταπτυχιακός μου ήταν π.χ. ένας Νέγρος, ο οποίος έκανε δοκτοράτο με “summa cum laude”(“αριστα”) ως δεύτερος στον κλάδο μας μέσα σε τριανταεπτά έτη.\n7. Ίσως εκτός από τον Βουδδισμό να έχουν όλες οι άλλες θρησκείες εθισμό σε μεγάλη υποκρισία. Ο Προτεσταντισμός είναι γνωστός για την ΗθΙΚΗ ΑΡΧΗ της Εργατικότητας. Ανεξάρτητα αν μας αρέσει ή όχι, σήμερα οι χώρες με προτεσταντική παράδοση κατέχουν τα πρωτεία σε όλα τα πεδία : Δημιουργικότητα (εφευρέσεις), παραγωγικότητα, βιοτικό επίπεδο, Δημοκρατία, Ανθρώπινα δικαιώματα κτλ.). Δημοσιευθέν από το 2012 συχνά στον ηλεκτρονικό τύπο ( Καθημερινή, Τα Νέα, Το Βήμα, iefimerida) .\nΕυρωπαϊκή Ενωση, Ελλάς , “Επεμβάσεις”\nΔηλώσεις του Γερμανού υπουργού Wolfgang Schäuble ( 23. 5. 14 ) περί ενός ζητήματου του παρελθόντος.\nΤο παρόν πρόβλημα αναδεικνύει πρωτίστως δύο πτυχές.\nΤο Διεθνές Δημόσιο Δίκαιο απαγορεύει επεμβάσεις στις εσωτερικές υποθέσεις ενός κράτους εκ μέρους κυβερνήσεων και ανώτερων κρατικών λειτουργών, όχι όμως εκ μέρους των ΜΜΕ. Πρόκειται όντως για μία από τις επτά βασικές αρχές αυτού του δικαίου.\nΑλλά οι σχέσεις μεταξύ των κρατών –μελών της ΕΕ , η οποία είναι εν μέρει ένας υπερεθνικός οργανισμός, στηρίζονται στο Ευρωπαϊκό Δίκαιο, το οποίο βαθμιαίως έχει δημιουργήσει κοινές εσωτερικές ευρωπαϊκές υποθέσεις. Οι εκλογές όμως δεν ανήκουν σε τέτοιες εσωτερικες υποθέσεις.\nΚαι όμως η δήλωση του Herrn Schäuble δεν μπορεί να αξιολογηθεί ως ανάμειξη στις εσωτερικές ελληνικές υποθέσεις, γιατί αυτός ούτε έχει εκφράσει μίαν συγκεκριμένη επιθυμία , ούτε έκανε μίαν υπόδειξη ή πρόταση, τί και πώς να ψηφίσουν οι Ελληνες Πολίτες.\nΕθνολογική και ψυχολογική πτυχή\nΗ ανυπαρξία του ατόμου και του πολίτη στην Ελλάδα συνεπάγεται και την έλλειψη της πραγματικής εθνικής αυτοπεποίθησης. Πιστεύουμε, ότι οι „άλλοι“ , ότι και να πουν ή να κάνουν, έχουν την πρόθεση να μας προσβάλλουν και να μας ζημιώσουν. Από αυτην την σχιζοφρενική τοποθέτηση απορρέει ψυχολογικά η αμυντική έτοιμότητα .\nΑυτό το φαινόμενο σημειώνεται πρωτίστως σε τριτοκοσμικές χώρες, θεωρείται γενικά γελοίο και είναι αναμφιβόλως ένδειξη συμπλεγμάτων κατωτερότητας ειδικά απέναντι στους βόρειους ευρωπαϊκούς λαούς.\nΤο προαναφερθέν πρόβλημα ανήκει στις Standard-ερωτήσεις στις εξετάσεις του κλάδου Διεθνές Δημόσιο Δίκαιο και παίζει αρνητικό ρόλο στις σχέσεις μεταξύ της Δύσης και Κίνας.\nΟι ειδικοί σύμβουλοι του ΣΥΡΙΖΑ να προσέχουν στο μέλλον καλύτερα. Εδώ δεν πρόκειται ούτε για γενική πολιτική , ούτε για εύκολο λαϊκισμό, ούτε για συναισθήματα, αλλά για ειδικές γνώσεις του Διεθνούς Δημοσίου Δικαίου. Δημοσιευθέν συχνά στον ηλεκτρονικό τύπο (όπως παραπάνω).\nΕθνική κυριαρχία και εξάρτηση, Οξύμωρον\nΣτα μέσα της δεκαετίας του 80είχα την επιστημονική εποπτεία επί μία διδακτορική διατριβή με το πάντα επίκαιρο θέμα “Η βασική σχέση μεταξύ της νομικής αρχής της κυριαρχίας των κρατών και της οικονομικής εξάρτησης”. Γενικό συμπέρασμα :\nΟποιο κράτος είναι τελείως εξαρτημένο οικονομικά και είναι επί πλέον καταχρεωμένο, έχασε ήδη ένα μεγάλο μέρος της κυριαρχίας και της αξιοπρέπειάς του. Λοιπόν είναι καλύτερα να συμπεριφέρεται σεμνά και να μην προκαλεί με μεγαλοστομίες, αθυροστομίες, θρασύτητα και γελοία αλαζονεία τα πλούσια κράτη και ιδιαιτέρως τους πιστωτές.\nΑλλο υπερήφανος κυρίαρχος και άλλο ξεβράκωτος και επαίτης, άλλο μεγαλοστομία και προκλητικότητα και άλλο σεμνότητα και κοινός νους. Τα Νέα (11.4.15)\nΕυρωπαϊκή Ενωση, Κυριαρχία των κρατών-μελών\n@Aδάμος Παναγιώτης (Αντιπαράθεση δική μου)\nΓράφετε : ΕΕ σημαίνει “αναγκαστική κατάργηση της κρατικής και λαϊκής κυριαρχίας των κρατών-μελών”.\nΔιερωτώμαι σε πιο διεθνές ντοκουμέντο στηρίζεστε για να διατυπώνετε μια τόσο εσφαλμένη, αλλά στους αντιευρωπαϊκούς κύκλους πολύ διαδεδομένη αντίληψη.\nα) Σύμφωνα με το Διεθνές Δημόσιο Δίκαιο, το Διεθνές Συμβατικό Δίκαιο και ιδιαιτέρως το Ευρωπαϊκό Δίκαιο η ΕΕ αποτελεί δημιούργημα κυρίαρχων κρατών επί τη βάσει ελεύθερης επιλογής.\nβ)Τα κράτη-μέλη έχουν ελεύθερα αποφασίσει να εκχωρούν σε όργανα της ΕΕ που είναι ΔΙΚΗ τους μερικά κυρίαρχα δαιώματα με απώτερο σκοπό την πολιτική Ενωση και τις Ηνωμένες Πολιτείες της Ευρώπης.\nΜόνον τότε θα είναι εφικτό να αναλαμβάνουν όλοι ακόμη και τα χρέη μερικών κρατών.Το Βήμα (12.5.15)\nΕυρωπαϊκή Ενωση και αριστερόστρεφη συνωμοσιολογία ή οικονομική ή πολιτική ΕΕ ;\n(Απάντηση σε έναν αριστερόστρεφο συνωμοσιολόγο και Γερμανομάχο της κακιάς ώρας))\n1. Δηλαδή η “κακιά” Γερμανία και όλοι οι άλλοι, ιδιαιτέρως η Ελλάδα τα “θύματα”. Αυτό λέγεται φθηνή συνωμοσιολογία. Και άλλοι, όπωςο Ολλάντ, ο Ρέντζι κτλ. έχουν συχνά μιλήσει για απαραίτητα μέτρα οικονομίας.\n2. Το Κοινοβούλιο έπαιζε προ του Schulz όντως ενα διακοσμητικό ρόλο. Αλλά εν τω μεταξύ έχει ενδυναμωθεί. Αλλά και τώρα δεν μπορεί να αντικαταστήσει την Κομμισσιόν, όπως μερικοί αιθεροβάμενες νομίζουν.\n3. Ηδη στις αρχές της ΕΕ έχει διατυπωθεί εκ μέρους ειδικών του Ευρωπαϊκού Δικαίου πολλές φορές η άποψη, ότι η ενδυνάμωση των οργάνων της ΕΕ μέσω της παραχώρησης κρατικών εξουσιών θα έχει ως αποτέλεσμα την άνοδο του εθνικισμού.\nΑυτό το φαινόμενο άρχισε στη Γαλλία, κατόπιν έφθασε στο Ηνωμένο Βασίλειο, και πέρασε βαθμιαία στο Νότο και στην Ανατολή της Ευρώπης (εδώ πρωτίστως η Ουγγαρια και η Πολωνία).\nΤο πρυτανεύον πρόβλημα έγκειται στο τί άραγε θέλουν τα μέλη της ΕΕ μια μόνον οικονομική η και μία πολιτική ΕΕ . Θέλουν στο μέλλον εμβάθυνση της ενωτικής διαδικασίας έως την εμπέδωση των “Ηνωμένων Πολιτειών της Ευρώπης” ή επιθυμούν να αποκτήσουν οικονομικά και άλλα πλεονεκτήματα , αλλά να μην αναλάβουν ουδόλως υποχρεώσεις ; Καθημερινή (15.12.15)\nPosted in Uncategorized\t| Tagged Brexit, Γιανναράς Χ. Εχθρός της ΕΕ, ΕΕ Αλληλεγγύη, ΕΕ και Αριστερά, ΕΕ μέλλον, ΕΕ Παγκοσμιοποίηση, ΕΕ- "Επεμβάσεις"; ΕΕ-Εθνική Κυριαρχία, ΕΕ-Ελλάς ΕΕ-Ελλάς, Ευρωπαϊκή Ενωση Αξιολόγηση, Ευρωσκεπτικισμός, Μπρεξιτ\t| Leave a reply


Ιστορία της ιατρικής στην Κρήτη επί τουρκοκρατίας – Ιωάννης Σάββας\n26 Αύγουστος 2012 isavasΧωρίς σχόλια\nΗ Ιστορία της ιατρικής στην Κρήτη επί τουρκοκρατίας είναι μια συλλογή ντοκουμέντων από διάφορες πηγές -κυρίως το Τουρκικό Αρχείο Ηρακλείου- σχετικά με την άσκηση της ιατρικής, τα νοσήματα και τη νομοθεσία, στα χρόνια της τουρκοκρατίας στην Κρήτη. Το βιβλίο αποτελεί (ή τουλάχιστον αποτελούσε) μέρος της διδασκαλίας του μαθήματος Ιστορία της Ιατρικής της Ιατρικής Σχολής του Πανεπιστημίου Κρήτης.\nΟ συγγραφέας ήταν γιατρός και όχι ιστορικός. Επομένως δεν πρόκειται για ένα βιβλίο με την επιστημονική διακριτική ματιά ενός ιστορικού. Είναι μάλλον μια παράθεση κειμένων από τη συλλογή του συγγραφέα. Κάποια κομμάτια είναι ενδιαφέροντα, άλλα βαρετά. Επίσης υπάρχουν αρκετές επαναλήψεις. Ωστόσο, είναι ένα πόνημα που συμβάλλει στην ιστοριογραφία της χώρας.\nΙστορία της ιατρικής στην Κρήτη επί τουρκοκρατίας (1645-1898)


Χρωματικα προφιλ – διορθωση οθονης\nNoritsu DPII GlossyNoritsu DPII LustrePolielletronica DPII Lustre\nΜετα απο συνεχή χρήση, η θερμοκρασία λευκού και η φωτεινότητα της οθόνης αλλάζει σταδιακά.\nΑν υποθέσουμε πως, μια καινούρια οθόνη με ρυθμισμένη θερμοκρασία χρώματος στα 5000K και 100cd/m2 φωτεινότητα, μετα απο μερικούς μήνες χρήσης, τα λευκά θα έχουν γίνει πιο θερμά και η φωτεινότητα θα έχει μειωθεί.\nΤα χρώματα διαφέρουν απο οθόνη σε οθόνη. Μερικές φορές, ακόμα και σε ίδια μοντέλα, που είναι διορθωμένα με τον ίδιο τρόπο, αν έχουν διαφορετικές ώρες χρήσης θα υπάρχουν μικρές διαφορές.\nΓια αυτό το λόγο, η χρωματική διόρθωση της οθόνης είναι μια διαδικασία που απαιτείται για να επανέλθει η οθόνη στις αρχικές τις ρυθμίσεις. Ειδικά όταν χρησιμοποιούμε μια οθόνη για γραφικές τέχνες ή φωτογραφία, καλό είναι να γίνεται αυτή η διόρθωση κάθε 200-300 ώρες χρήσης.\nΈχουμε την δυνατότητα να σας βοηθήσουμε στην διαχείριση του χρώματος, να διορθώσουμε χρωματικά την οθόνη σας, να δημιουργήσουμε ένα μοναδικό προφίλ οθόνης, το οποίο θα ρυθμίσουμε να λειτουργεί μόνιμα στο σύστημά σας.\nΣε συνδιασμό με την παροχή και χρήση των icc profiles των χαρτιών που χρησιμοποιούμε στην εκτύπωση, θα υπάρχει η βέλτιστη χρωματική ακρίβεια στις εκτυπώσεις σας.\nΗ υπηρεσία αυτή είναι διαθέσιμη κατόπιν ραντεβού.


Justine's Blog: Ομορφα μυαλά!\nΑναρτήθηκε από Justine Frangouli στις 2:41 PM\nΜπράβο!! Έτσι είναι το σωστό το ταλέντο, η προσπάθεια, η εξυπνάδα που αξιοποιούνται προς τέτοιες κατευθύνσεις να διακρίνονται και να προβάλλονται.\nΝα τον χαίρεται η μαννούλα του το νεαρό που είναι και κούκλος.\nΤι ωραία νέα μας φέρνεις τελευταία Ιουστινάκι!\nΣου έχω πει διακόσιες φορές καλό ταξίδι σήμερα, άντε άλλη μια δεν πειράζει.\nΣυγχαρητήρια στο νεαρό φωτισμένο μυαλό και στην κυρία Ιουστίνη που τον προβάλλει. Η ομογένεια κάνει θαύματα εκεί πέρα...(!)\nΕίμαι πολύ περήφανη που ξημερώνει η γιορτή των παιδιών (αύριο του Αγίου Στυλιανού , προστάτη των παιδιών) κι εγώ αξιώνομαι να προβάλω ένα τέτοιο θέμα.\nΦαντάσου, απο όλόκληρη Αμερική , το δικό μας μισο Λευκαδιτάκι να καταφέρει να κατακτήσει το βραβείο και μάλιστα σε ατομικό επίπεδο (τα υπόλοιπα ήταν ομαδικά βραβεία).Και η μάννα του υπήρξε ιδιοφυής στο σχολείο (απόφοιτος του τμήματος φυσικής του Yale University με υποτροφίες παρακαλώ).\nΑλλά δεν περιμένεις πως θα την ξεπερνούσε κι εκείνη και τον πατέρα του, επίσης ιδιοφυή καθηγητή φυσικής.\nΣου λέω όμορφα μυαλά και ομορφότεροι άνθρωποι!\nΚι εσείς είστε σπουδαία παιδιά και εργατικοί φοιτητές, αλλά η Αμερική δίνει την ευκαιρία στα όμορφα μυαλά να ξεχωρίζουν. Αυτή είναι η διαφορά της νοοτροτροπίας και της κουλτούρας τους. Είναι ελιτιστές και ταυτόχρονα κάνουν πολιτική σκουπιδιών.\nΕτερόκλητος λαός γι αυτό και ακατανόητη στρατηγική.\nΚαλή επιυχία σε όλους σας εκεί στη Θεσσαλονίκη\nΝα το χαιρονται οι γονεις του, να το καμαρωσει η ανθρωποτητα. Τι γλυκο πλασμα και τι ομορφα καθαρα ματια. Ξερεις εκεινοι που πραγματικα ξερουν και αξιζουν ειναι σεμνοι ΠΑΝΤΑ. Καλο ταξιδι αγαπημενη Καναδεζα, και αν απαντησεις καποιο μπλογκοφιλο/η εκει να μου τους φιλησεις σταυρωτα! Θα μου λειψει η καληνυχτα αλλα θα απασχοληθω με γαλοπουλες, ταξιδια και παρεμφερη και θα διασκεδασω την κατασταση! Φιλακια!\n...Σαν πας , στο γυρισμό, και στη Λευκάδα, πες τους γι' αυτό το γλυκύτατο παιδί, το μισο- ελληνάκι!Ας έχει όχι ελληνικό επώνυμο, εμείς, το λέμε "δικό μας"...\nΔιότι, ναι, και ο πατέρας, μα η Μάνα είναι εκείνη που το τροφοδοτεί με δύναμη για τα υψηλά!\nΔιάβασα και στις εφημερίδες γι αυτό, και σας συγχαίρω όλους.\nΚαλά να πας και καλά να περάσεις...\nΠεριμένουμε πολλά νέα.\nΤώρα θα γίνω η καλημέρα σου. Ναί, όπως ακριβώς το ακούς. Θα με βρίσκεις ΄κάθε πρωί να σε καλωσορίζω.\nΤο παιδί της φίλης μου είναι εξαιρετικό και είμαι περήφανη γιατί κι εκείνη τα αναστάινει μονάχη της.\nΠολλά γλυκά φιλιά εκεί στην πρωτεύουσα\nΕίδες όμορφο μυαλό κι όμορφο πρόσωπο; Καμάρι της ομογένειας, γιατί ο Νίτυαν μιλάει υπέροχα ελληνικά και περνάει τα καλοκαίρια του στην Ελλάδα.\nΘα δώσω χαιρετίσματα στη Λευκάδα, που βγάζει τέτοιες λεβεντιές.\nΜε το δίκιο σου είσαι τόσο περηφανη για τον γιο της φίλης σου, Ιουστίνη! Τέτοια μυαλά σπανίζουν. Συγχαρητήρια λοιπόν και στο παιδί και στους γονείς του! Εύχομαι να είναι πάντα καλά και να διαπρέπει! Και εις ανώτερα! Καλότυχο να είναι! και..καλή πανεπιστημιακή καριέρα!\nΈνιωσα πολύ περήφανος για το λαμπρό και όμορφο νεαρό Νίτιαν Ναϊρ γιατί κι εγώ σαν πατέρας θα ήθελα οι στόχοι του δικού παιδιού να στεφθούν με τέτοιες επιτυχίες όπως αυτές. Είναι το όνειρό μου…\nΣυγχαρητήρια και το ίδιο επιτυχημένη να είναι όλη η πορεία στη ζωή του!\nΙουστίνη μου, ερχόμουν να σου πω, παραπονεμένη:\n"Αφού εσύ δεν έρχεσαι να μου πεις τουλάχιστον Χρόνια Πολλά, αφού λες ότι έχω υιούς - πράγμα που δεν συμβαίνει, έρχομαι εγώ, τουλάχιστον να μου ευχηθείς, γιατί μου λείπει η ευχή σου!"\nκαι βλέπω, ΟΤΙ ΔΕΝ ΜΕ ΞΕΧΑΣΕΣ!\nΑφιέρωσες σε μένα το καλύτερο ποστ!\nΝα βλέπω παιδιά πετυχημένα, όμορφα και γερά και πάρε μου την ψυχή!\nΔεν θέλω τίποτ' άλλο!\nΣυγχαρητήρια στο παλληκάρι!\nΝα το χαίρεται η μαννούλα του, όλοι εσείς που το γνωρίζετε και μαζί σας όλοι εμείς στην Ελλάδα!\nΙουστίνη μου, ευχαριστώ!\nΕίμαι στα "χαμένα", το έχω ρίξει στις φωτογραφίες, αλλά θα με βρώ πάλι!\nΦιλάκια! Να είσαι πάντα καλά, καλές εμπνεύσεις, υγεία, χαρά, ευτυχία, αγάπη κ.λ.π!\nΣτο Όλα σε δυο δεν έχει μετρητή, οπότε, δεν έχει και διαφημήσεις σπόντες. Να το ξέρεις!\nΠάντως, δεν ξεχνιούνται οι άνθρωποι, ούτε παύουν να αγαπιούνται, όταν δεν επικοινωνούν συχνά.\nΑυτό το ξέρουμε κι οι δυο!\nΈφυγα και σε παίρνω μαζί μου!\nΑγαπητή χειμωνιάτικη λιακάδα,\nΚαλώς ήρθες στο μπλόγκ. Ναί, αξίζει να μαθαίνεται ο αγώνας των ιδιαίτερων ανθρώπων καθώς μπορεί να αποτελέσουν πρότυπα προς μίμηση. Πιστεύω πως η εποχή μας πάσχει απο υγιή πρότυπα.\nΕλπίζω να μεταφέρω κι άλλα ωραιότερα νέα του Νίτυαν.\nΣτην Αθήνα έχουμε ανοιξιάτικη λιακάδα.\nΑπόψε να ξενυχτήσεις για ανα κούσεις την μπλογκοεκπομπή μας, νάι ; στο www.cfmb.ca. Να την γράψεις και να την ανεβάσεις στο μπλόγκ σου για να μας απολαύσουμε.\nΚαλή επιτυχία στα όνειρα του γιού σου\nΘα τα πούμε εν Αθήναις\nΚαι πάλι χρόνια πολλά κι ευτυχισμένα με τους αγαπημένους σου. Καλή επιτυχία στα παιδιά σου, στα παιδιά μας.\nΕνιωσα την ανάγκη να σου αφιερώσω αυτό το ποστ για τη γιορτή σου και για τα όσα εσύ κάνεις για όλους μας.\nΟσοσ για τους ιούς, δυστυχώς πολλές απο τις διαφημίσεις πετούν προβληματικούς ιούς. Εχω σβήσει τρείς φορές το κομιπούτερ μου και δεν αντέχω πλέον.\nΑλλά θα μπώ σ΄αυτό για δοκική.\nΙουστίνη μου ευχαριστώ για το ζεστό καλωσόρισμα..Θα χαρώ να σε δώ και από τα δικά μου μέρη!\nΣτην εποχή μας υπάρχει μεγάλη έλλειψη προτύπων 8άλεγα! Θα χαρούμε να μας μεταφέρεις νέα από την πορεία του νεαρού και την ακαδημαική εξέλιξη του! Να σου πω την αλήθεια ζήλεψα λιγάκι( με την καλή έννοια )και ευχήθηκα και τα δικά μας παιδιά να έχουν τέτοιους φιλοδοξίες και ψηλούς στόχους και όχι μόνο την απόκτηση πτυχίου ή μεταπτυχικών απλά σπουδών.\nΤην καλημέρα μου από μια βροχερή , μουσκεμένη Αθήνα.\nΙουστινάκι μου, μην αγχώνεσαι!\nΑν έχω κάτι σημαντικό, θα σου γράψω εγώ πότε να μπεις και που.\nΞέρω ότι ο υπολογιστής είναι για σένα το δεξί σου χέρι και τουλάχιστον εγώ, σε θέλω τρίχερι!!!


Πτώση 1,4% για τον χρυσό\nΔευτέρα, 08-Οκτ-2018 21:30\nΣε αρνητικό έδαφος έκλεισε τη Δευτέρα ο χρυσός καθώς η άνοδος του δολαρίου και το ράλι των αποδόσεων των ομολόγων την προηγούμενη εβδομάδα άμβλυναν την ελκυστικότητα του πολύτιμου μετάλλου.\nΕιδικότερα, το συμβόλαιο του χρυσού παραδόσεως Δεκεμβρίου έχασε 17 δολ. ή 1,4% διολισθαίνοντας στα 1.188,60 δολ. ανά ουγγιά στο χρηματιστήριο Εμπορευμάτων της Νέας Υόρκης. Αυτό είναι το χαμηλότερο κλείσιμο από τις 27 Σεπτεμβρίου.\nΣτον αντίποδα, ο δείκτης δολαρίου ICE κερδίζει 0,1% στο 95,762 μετά από άνοδο περίπου 0,6% την προηγούμενη εβδομάδα. Την ίδια στιγμή, η απόδοση στο 10ετες σκαρφάλωσε κοντά στο 3,23%, την προηγούμενη εβδομάδα, πλησιάζοντας τα υψηλότερα επίπεδα από το 2011. Οι αμερικανικές αγορές ομολόγων παρέμειναν σήμερα κλειστές λόγω της αργία για την Ημέρα του Κολόμβου.\nΜεγάλες απώλειες σημείωσε και το ασήμι με το συμβόλαιο Δεκεμβρίου να υποχωρεί 32 cents ή 2,2% στα 14,329 δολ. ανά ουγγιά.


Μια λίστα με κάποιους από τους πίο περίεργους -ως και γελοίους- νόμους, από χώρες ανά τον κόσμο.\n· Απαγορεύεται στη Γαλλία να ονομάσεις ένα γουρούνι Ναπολέων.\nΤουλάχιστον 3.677 παιδιά, στην πλειονότητά τους αγόρια ηλικίας κάτω των 13 ετών, έπεσαν θύματα σεξουαλικής κακοποίησης στα χέρια 1.670 κληρικών.\nH αστυνομία ακινητοποίησε 87χρονη που μάζευε χόρτα με όπλο taser!\nΕγινε και αυτό στις ΗΠΑ. Η αστυνομία στην Τζόρτζια έκανε χρήση taser εναντίον 87χρονης που κρατούσε μαχαίρι για να... κόψει χόρτα.\nΌταν η αμερικανική αστυνομία φτάνει στο σημείο να κάνει χρήση όπλου ακινητοποίησης Taser εναντίον...87χρονης, προφανώς κάτι δεν πάει καλά.\nΔεν είναι βέβαια μαγικές βρύσες αλλά κρύβουν πολύ ταλέντο και δημιουργικότητα.\nΗ κατασκευή στηρίζεται σε ένα μεταλλικό στύλο που είναι έντεχνα κρυμμένος πίσω από το νερό που τρέχει.


Επί ποδός ο πλανήτης για τον κορωνοϊό: Ξεπέρασαν τα 100.000 τα κρούσματα παγκοσμίως\nΔημοσίευση 6 Μαρτίου 2020, 16:00 / Ανανεώθηκε 6 Μαρτίου 2020, 17:53\nΑνησυχητικά τα στοιχεία που έρχονται στη δημοσιότητα\nΈκρηξη του κορωνοϊού στην Ισπανία: Πέντε νεκροί – 80 νέα κρούσματα σε μερικές ώρες!\nΟ αριθμός των ανθρώπων που έχουν μολυνθεί από τον νέο κορωνοϊό παγκοσμίως ξεπέρασε σήμερα τους 100.000, σύμφωνα με καταμέτρηση του πρακτορείου Reuters που βασίζεται σε ανακοινώσεις υπουργείων Υγείας και κυβερνητικών αξιωματούχων.\nΆλλοι δύο άνθρωποι πέθαναν από τον κορωνοϊό στη Γαλλία, ανεβάζοντας τον συνολικό αριθμό των θανάτων στη χώρα αυτή στους εννέα, ενώ ο αριθμός των επιβεβαιωμένων κρουσμάτων αυξήθηκε κατά 154 φθάνοντας τα 577, ανέφερε το υπουργείο Υγείας στην ιστοσελίδα του.\nΔύο μέλη του προσωπικού της British Airways βρέθηκαν θετικά στον κορωνοϊό, έχουν απομονωθεί και αναρρώνουν κατ΄οίκον, ανέφερε σήμερα η αεροπορική εταιρία.\nΤο Εθνικό Ινστιτούτο Δημόσιας Υγείας επιβεβαίωσε τους πιο πρόσφατους αριθμούς σε ημερήσια επικαιροποίηση των στοιχείων. Το πρώτο θανατηφόρο κρούσμα είναι ένας 86χρονος που πέθανε σε νοσοκομείο του Ρότερνταμ. Στην Ελβετία, ο αριθμός των ανθρώπων που έχουν διαγνωστεί με τον νέο κορωνοϊό αυξήθηκε στους 210, δήλωσε ο Ντάνιελ Κοχ, επικεφαλής (του τμήματος) μολυσματικών ασθενειών στην εθνική υπηρεσία δημόσιας υγείας, σε συνέντευξη Τύπου στη Βέρνη.\nΠέντε άνθρωποι απεβίωσαν στην Ισπανία αφού προσβλήθηκαν από τον νέο κορωνοϊό, ενώ ο αριθμός των κρουσμάτων αυξήθηκε κατά 80, φθάνοντας τα 345, σύμφωνα με απολογισμό που έδωσαν σήμερα στη δημοσιότητα οι ισπανικές αρχές.\nΜια 99χρονη γυναίκα και ένας 76χρονος άνδρας, οι οποίοι φιλοξενούνταν σ' αυτά τα δύο κέντρα, απεβίωσαν, ανακοίνωσε η περιφέρεια της Μαδρίτης χθες, Πέμπτη, το βράδυ και σήμερα το πρωί. Η ανακοίνωση πέντε θανάτων αυτή την εβδομάδα, ο πρώτος από τους οποίους είχε συμβεί στις 13 Φεβρουαρίου, ανησυχεί την ιατρική κοινότητα επειδή αποδεικνύει πως ο ιός κυκλοφορούσε για εβδομάδες μέσα στη χώρα.


Playskool|PLAYSKOOL POPPIN' PARK ROLL 'N POP EXPRESS\nPLAYSKOOL ΤΡΑΙΝΑΚΙ ΕΞΠΡΕΣ\nΤρενάκι Εξπρές που κινείται, με ήχους και σβουρομπαλίτσες που ξεπετάγονται και στριφογυρίζουν.\nΣπρώξτε το Τραινάκι μαλακά και δείτε το απρόσμενο παιχνίδι με τις μπάλες που πετάγονται και θα ξετρελάνουν το μικρό σας. Μουσική & Ήχοι για διασκεδαστικό παιχνίδι τον βοηθούν να ανακαλύψει νέες εμπειρίες αισθήσεων από τους ήχους, την όραση και την ακοή.\nΠεριλαμβάνει 3 μπάλες.\nΔιδάσκει την αιτία και το αποτέλεσμα!\nΕκπαιδεύει το Συντονισμό Χεριών-Ματιών.\nΗΛΙΚΙΑ +9 μηνών


Έχουμε γίνει δέκτες διαμαρτυριών για τους γεμάτους κάδους που τοποθέτησε ο Δήμος Λαμίας στις πλατείες για να συλλέγονται τα καπάκια μπουκαλιών. Πράγματι διαπιστώσαμε ότι εδώ και καιρό δεν έχουν αδειάσει οι κάδοι - Καλύτερη Λαμία\nHome / ΑΠΟΨΕΙΣ ΠΟΛΙΤΩΝ / Έχουμε γίνει δέκτες διαμαρτυριών για τους γεμάτους κάδους που τοποθέτησε ο Δήμος Λαμίας στις πλατείες για να συλλέγονται τα καπάκια μπουκαλιών. Πράγματι διαπιστώσαμε ότι εδώ και καιρό δεν έχουν αδειάσει οι κάδοι\nΈχουμε γίνει δέκτες διαμαρτυριών για τους γεμάτους κάδους που τοποθέτησε ο Δήμος Λαμίας στις πλατείες για να συλλέγονται τα καπάκια μπουκαλιών. Πράγματι διαπιστώσαμε ότι εδώ και καιρό δεν έχουν αδειάσει οι κάδοι\nΈχουμε γίνει δέκτες διαμαρτυριών για τους γεμάτους κάδους που τοποθέτησε ο Δήμος Λαμίας στις πλατείες για να συλλέγονται τα καπάκια μπουκαλιών. Πράγματι διαπιστώσαμε ότι εδώ και καιρό δεν έχουν αδειάσει οι κάδοι. Ποιος είναι υπεύθυνος και γιατί δεν αδειάζουν;